မြစ်ကျိုးအင်း: အဖြူလေး မျက်လုံးကွယ်သွားခြင်း\nအဖြူလေးအကြောင်းကတော့ ရေးစရာရယ် တပုံတပင် လို့ဆိုရမယ်။ ပြီးခဲ့တဲ့ သောကြာနေ့(၁.၅.၀၉) က တော်တော်ကြီးကျယ်တဲ့ အဖြစ်အပျက်တခု ဖြစ်သွားသေးတယ်။ အဖြူလေးရဲ့ ပြောပုံအရဆို သူ့အမြင်အာရုံတွေ\nဆိုးဆိုးဝါးဝါး ထိခိုက်သွားခဲ့တယ်။ ကြာသာပတေးနေ့ညက နာဂစ်မုန်တိုင်း တနှစ်ပြည့်နဲ့ ပါတ်သတ်ပြီး ကျွန်တော် ပို့စ်လေးတပုဒ်တင်လိုက်တယ်။ အဲဒီညက တော်တော် ညဉ့်နက်မှ အိပ်ဖြစ်တော့ နောက်တနေ့ (မေဒေးနေ့) မှာ ကျွန်တော် နေ့လည်လောက်မှနိုးလာတယ်။\nအပြင်မှာတခုခု သွားစားမလို့ အခန်းအပြင် ထွက်တော့ ကျွန်တော်တခု သတိရသွားတယ်။ ညကတင်လိုက်တဲ့ နာဂစ် အကြောင်းများ အဖြူလေး ဖတ်ချင်မလား ဆိုပြီး သတိရတော့ အဖြူလေးရဲ့ အခန်းတံခါးကို　ခေါက်ပြီး စာဖတ်မလား မေးကြည့်မိတယ်။ အဖြူလေးက အခန်းတံခါးပိတ် ၀တ္ထုရေးနေရာကနေ ထလာပြီး ဖတ်မယ် ဆိုတာနဲ့ ကျွန်တော့် ကွန်ပြူတာကို ဧည့်ခန်းထဲကို ထုတ်ထားပေးခဲ့တယ်။ကျွန်တော်တို့ မသွားခင်မှာပဲ အဖြူလေးက ဖတ်ပြီးသွားတော့ ကျွန်တော့်ကိုမင်းရေးထားတာ ဖတ်ရတာ ငါစိတ်တောင်မကောင်းဘူးကွာတဲ့...။\nကျွန်တော်က ဖတ်ချင်တာ ဖတ်လို့ရအောင် ကွန်ပြူတာကို ဒီတိုင်းထားပေးခဲ့မယ် ဆိုပြီးကျွန်တော်တို့လည်း အိမ်အောက် ဆင်းလာခဲ့တော့တယ်။ သူလည်းနောက်တခေါက်ထပ်ဖတ် နေလို့ သီချင်းသံပါကြားနေရတယ်။ အိမ်ပေါ်က ဆင်းလာလို့ လှေကား တ၀က်လောက်လည်း ရောက်ရော ကျွန်တော်ဆီကို ဖုန်းဝင်လာတယ်။ ဘယ်သူလဲကြည့်တော့ အဖြူလေး ဖြစ်နေတယ်။\nစိတ်ထဲမှာတော့ သူစားချင်တာ တခုခု မှာမယ်ထင်တယ်ဆိုပြီး တွေးမိသေးတယ်။ အဲဒါနဲ့ ဖုန်းထူးလိုက်တော့ အဖြူလေးက ငိုသံပါကြီးနဲ့ မင်းရေးထားတဲ့စာလုံးတွေကို ငါ့မျက်လုံးတွေမမြင်ရတော့ဘူးကွာ တဲ့။ သူ့လေသံက သူ့မျက်လုံး အမြင်အာရုံတွေ ထိခိုက်သွားပြီဆိုတဲ့ ပုံစံမျိုးဆိုတော့ ကျွန်တော် ပထမ လန့်သွားတယ်။ နောက်တော့ စပ်ဆက်မိပြီး စိတ်မကောင်း ဖြစ်သွားရတယ်။\nအဲဒီရက်ပိုင်း ညဘက်ဘောလုံးပွဲတွေ ရှိတော့ အဖြူလေးကို ကျွန်တော်က ဘောပွဲကြည့်ဘို့ အဖော်ဆွယ်ပြီး ညသန်းခေါင် နှစ်ရက်ဆက်တိုက် နှိုးမိတယ်။ နေ့လည်ရောက်တော့လည်း သူစာတွေ တကုပ်ကုပ်နဲ့ ရေးတော့ သူ့မျက်လုံး ထိခိုက်သွားပြီ ထင်မိတယ်။\nအဲဒီစာရေးတာကလည်း ကျွန်တော်က အားပေးအားမြှောက် လုပ်ထားတာဆိုတော့ အဖြူလေး အခုလို အမြင်အာရုံ ထိခိုက်တာကျွန်တော့် အပြစ်တွေပါနေတယ်လေ။ အိမ်ပေါ်ပြန်တက်ရင် ကောင်းမလား စဉ်းစားမိပေမယ့် ကျွန်တော့်မြင်ရင် သူပိုပြီးစိတ်မကောင်း ဖြစ်သွားမှာစိုးလို့ အိပ်ရေးပျက်တာများလို့ ပါဗျာ မျက်လုံးကို အနားပေးလိုက် စာလည်းဆက်မရေးနဲ့တော့ ဆိုပြီးပြောလိုက်ရတယ်။ အဖြူလေးကတော့ အေးပါကွာ..တဲ့ဆိုပြီး ဖုန်းချသွားတယ်။\nကျွန်တော့်ကောင်မလေးက အဖြူလေး ဘာဖြစ်လို့လဲ မေးတာတောင် သူတို့တတွေပါ စိတ်မကောင်းဖြစ်မှာစိုးလို့\nဘာမှ မဟုတ်ပါဘူး သူ့မျက်လုံးတွေ အားနည်းနေတယ်လို့ ပြောတာပါ ဆိုပြီး ပေါ့ပေါ့ပါးပါး ပြောလိုက်ရတယ်။ ဒါပေမယ့် ကျွန်တော်တလမ်းလုံး အဖြူလေးပြောတာပဲ စိတ်ထဲရောက်နေတော့တယ်။\nတကယ်သာ အမြင်အာရုံထိခိုက်သွားရင် ဒါပေါ့ပေါ့သေးသေး မဟုတ်ဘူး နောက်ဆက်တွဲ ပြဿနာတွေ အများကြီး ရှိတယ်ဆိုပြီး စိတ်မကောင်းတွေ ဖြစ်နေမိတယ်။ အဖြူလေးကိုလည်း ဖုန်းလှမ်းဆက်ပြီး သက်သာရဲ့လား အိပ်ပျော်အောင်အိပ်လိုက်ဗျာ ဆိုပြီ သတင်းလှမ်းမေးရသေးတယ်။ စိတ်မပူပါနဲ့ ကွာဆိုပြီး ပြန်ဖြေတဲ့ အဖြူလေး အသံကတော့ သိပ်မကောင်းဘူး။\nကျွန်တော်လည်း စိတ်မကောင်းလို့ ထမင်းစားပြီး ကော်ဖီတောင် ဇိမ်နဲ့မသောက်နိင်ပါဘူး အိမ်ကို ပြန်လာခဲ့တော့တယ်။ အိမ်ရောက်တော့ အဖြူလေးရဲ့ အခန်းတံခါးလည်း ပိတ်နေတယ် ၊ကွန်ပြူတာကလည်း မထိတာကြာလို့ မီးပိတ်နေတယ်။ ဒါနဲ့ ကွန်ပြူတာကို space တချက်ပုတ်လိုက်တော့ အဖြူလေး နောက်ဆုံးကြည့်ထားတဲ့ စာမျက်နာက ပေါ်လာတော့တယ်။\nအဲဒီစာမျက်နာမြင်တော့မှ အဖြေကို တန်းပြီးသိရတော့တယ်။အဖြူလေးက ကျွန်တော့်ရဲ့ နာဂစ်ပို့စ်ထဲက ကလေးတွေ လက်ကိုကြိုးနဲ့ချည်ပြီး သေနေတဲ့ပုံကို click နှိပ်မိထားပုံရပါတယ်။ ဒီတော့ အဲဒီဓါတ်ပုံ တစ်ခုထဲ ဘယ်ဘက်အပေါ်ထောင့်မှာပေါ်နေပြီး စာတွေက တလုံးမှ မရှိဘဲ အဖြူထည် သက်သက်ဖြစ်နေတာပေါ့..။ မရှိတဲ့စာကို ဖတ်မှတော့ သူဘယ်လိုလုပ် မြင်ပါ့မလဲ...။\nကျွန်တော်တို့မှာ ရယ်လိုက်ရတာ အူတောင်နာတယ် ပြောရမယ်။အဖြူလေးကိုလည်း ခေါ်ထုတ်ပြီး ဓါတ်ပုံကို ကလစ်နှိပ်မှတော့ ဘယ်လိုလုပ်စာလုံးတွေက ပေါ်ပါ့တော့မလဲ ပြောရတယ်.. ဒါတောင်အဖြူလေးက ငါတကယ်မမြင်ရတော့တာကွ ဆိုပြီး ငြင်းနေသေးတယ်။ ဒါနဲ့ နောက်ပြန်သွားတဲ့ back ကို click ပြမှ မူလစာမျက်နာ ပြန်ပေါ်လာပြီး စာလုံးတွေပါ ပေါ်လာတော့တယ်။\nအဲဒါမြင်တော့ အဖြူလေးမျက်နာ မကောင်းပြန်ဘူး...။ ဒီတခါတော့ ဘာကြောင့်ဆိုတာ ကျွန်တော်သိလိုက်တယ်။\nညနေလူစုံရင် ကျွန်တော် ပြန်ဖောက်သည်ချတော့မှာ သူသိနေလို့လေ..။ ကျွန်တော်ကလည်း သူစိတ်သက်သာအောင် ပြောပေးပါတယ်...။ အဖြူလေး ဘာမှမပူနဲ့ ဘလော့ဂ်ပေါ်ပါ တင်ပေးမယ်ဆိုတော့ သွားပါပြီကွာ ဆိုပြီးညည်းပါလေရော...။ အဖြူလေးက မင်းရေးထားတာ ကောင်းတော့ ငါစိတ်မကောင်းဖြစ်ပြီး မျက်ရည်ဝဲသွားတာကွ။ အဲဒါကြောင့် အမြင်အာရုံတွေေ၀၀ါးသွားတာလို့ ဆိုပြီး ဖော ကြည့်သေးတယ်။ ဒါပေမယ့် သူဘယ်လိုဖောဖော ကျွန်တော်ကတော့ မရပါဘူး... ပြောရမှာပဲ ဘလော့ပေါ်တင်ရမှာပဲလေ..။\nညနေရောက်တော့ တယောက်လာ ကျွန်တော်က တခါ ပြန်ပြောပြ.....ရယ်ကြ .....အဖြူလေးကို ခေါ်ပြီး လက်ထောင်ပြပြီး ဒါဘယ်နှချောင်းလည်း မေးကြ... နောက်တယောက်လာ တခါထပ်ရှင်းပြ .... ဒီအင်္ကျီဘာအရောင်လဲ မေးကြနဲ့ အဖြူလေးရဲ့ အမြင်အာရုံကို စမ်းသပ်နေကြတာလေ..။ အဖြူလေးကတော့ ထုံးစံအတိုင်း ဟဲဟဲ..ဟဲဟဲ..နဲ့ မချိသွားလေး ဖြဲနေရတော့တယ်...။\nကိုယ်လည်း သတိမထားမိလိုက်တာရှိသေးတယ်..။ဘာမှမမြင်ရတော့ဘူး ပြောတဲ့သူက ကျွန်တော့် ဖုန်းနံပါတ်ကို\nဘယ်လိုရှာတွေ့သလဲ ဆိုတာ မစဉ်းစားလိုက်မိဘူး။။ ကိုယ့်မှာတော့ တလမ်းလုံးစိတ်မကောင်းတွေ ဖြစ်ပြီး လမ်းသွားရတာတောင် စိတ်မဖြောင့် ဖြစ်ခဲ့ရတယ်။\nသူနဲ့နေရတာ ရယ်လည်းရယ်ရ မောလည်းမောရနဲ့ တကယ့်ကို ရယ်မောနေရတာပါပဲ...အဖြူလေးဆိုတာ အဲဒီလိုမျိုး....။\nPosted by မြစ်ကျိုးအင်း at 3:14 PM Labels: ပေါ့ပေါ့ပါးပါး\nရေးထားတာ တကယ်ကောင်း ရသ နှစ်မျိုးလောက်ခံစားလိုက်ရတယ်\nပထမတော့ တကယ်ထင်ပြီး ကိုယ်ကလည်း ကွန်ပြူတာဆို မနက်မိုးလင်းကနေညလုံးပေါက် ကြည့်နေတာဆိုတော့ လန့်တောင် သွားတယ်\nနောက်မှ ဘာဆိုတာသိမှ သက်ပြင်းချနိုင်တော့တယ်\nအရမ်းကောင်းတယ်အကို။ ဒီပိုစ့်လေးက ရသ နှစ်မျိုးခံစားလိုက်ရတယ်နော်။ ဒါနဲ့ အကိုသူငယ်ချင်း ရေးထားတဲ့ သတိပေးစာကို ရောင်လည်း ကုးသွားမယ်နော်။ ကျန်ခဲ့တဲ့လက ရောင် အိမ်ကရေချိုးခန်း ရေပိုက်ပေါက်ပြီး အောက်ထပ်က စီလင်ကို ကျလို့ HDB ကို အတိုင်ခံရတယ်လေ။ ဟိဟိ ကူးသွားပြီး ကပ်ထားမယ်နော်။\nနဂိုကတည်းက ကွန်ပျူတာနဲ့ စာဖတ်လို့ အနော့်မျက်လုံးက ခပ်ဝါးဝါးရယ်\nခု သူရေးတော့ အဟုတ်အောက်မေ့လို့\nဟုတ်ပ အမလဲ တကယ်မှတ်သွားတာ၊ ခေါင်းစဉ်လေးတွေ ပေမဲ့ မအားသေးလို့ ခုမှ အပြေးလာဖတ်ရတယ်၊ တော်တော် နောက်တဲ့ အဖြူလေး\nဆက်ဖတ်မယ် ဆိုတာနှိပ်မရဘူးဗျ.. အဲဒါကြောင့်နောက်မှ ပြန်လာဖတ်မယ်ဗျာ\nဟား ဟား သတိပေးစာ ရေးထားတာ ကိုမြစ်ကျိုးအင်း တော်တော် နားလည်အောင် ဖတ်လိုက်ရမှာပဲနော်။ ဗွင်းရှင်းလင်းပဲ။\nဖြစ်မှ ဖြစ်၇လေလို့ပဲ ပြောရမယ်။\nဒါပေမဲ့ အဖြူလေးဆိုတော့ မယုံရဲဘူး။\nဘာများ ဖြစ်မလဲလို့ပေါ့း)\nအင်.... တကယ်များလားလို့.. ဟဟ.. ထင်တော့ထင်နေတယ်သား တခုခုတော့ ထူးပြီဆိုတာ နောက်ဆုံး သတိပေးစာလေး ကောင်းတယ်ဗျို့... အဟိ ..အဖြူလေးကို အားပေးတာ..\nဟဟ အတော်နောက်တယ် ဘယ်လိုဖြစ်တာလည်းဆိုပြီး သိချင်နေတာ နောက်မှသိလိုက်ရလို့ အတော်ရီ၇တယ်\nကြည့်ရတာအကိုတို့ သူငယ်ချင်းတစ်သိုက် က ပျော်ပျော်နေတတ်တယ်ထင်တယ် စကျ နောက်ကျ တာစိတ်မဆိုးဘူးနော် ဖြစ်နိုင်ရင် အနော့လည်းလာချင်တယ် အဟတ်အကိုတို့ လူစုနဲ့ တွေ့ ချင်တယ်လေ အော်ညီကို ဝေဖန် အကြံပေးသွားတာကျေးဇူးပါ နောက်ဆို အကိုပြောသလို ရေးပါ့မယ် နောက်အဆင်မပြေတာကိုလည်းပြောပေးပါ\nစာတွေလာဖတ်တာပါ အကို ဘယ်လိုခေါ်ရင်ကောင်းမလဲ တွေးနေဆဲပါ စာထဲမှာ အဖြူလေး ဆိုတာကို တွေ့တော့ ကောင်လေးတစ်ယောက်ကို သတိရသွားတယ် ငယ်ငယ်က သမီးပျိုကိုကြိုက်တဲ့ ကောင်လေးပေါ့ သူကဖြူဖြူလေးဆိုတော့ အိမ်ကလူကြီးတွေမသိအောင် အဖြူလေးလို့ခေါ်ခဲ့တာလေ ခုတော့နောက်တစ်ယောက် ပါလား....အင်းလင့်ခ်လိုက်အုံးမယ် ဟီး ဘာမလဲဆိုင်ဘူးနော်...\nအဖြူလေးကို စိုးရိမ်လို့ပြေးလာတာ(အမှန်တော့ စပ်စုချင်လို့ပါ) မောသွားတာပဲ...\nခုလောလောဆယ်တော့ မြစ်ကျိုးရဲ့ အနက်နောက်ခံက အဖြူစာလုံးတွေကို ဖတ်ပြီးရင် မျက်လုံးက သိပ်ကြည့်မကောင်းတော့ဘူး\nသတိပေးစာတမ်းလေးကို သဘောကျတယ် ..\nဖြစ်လာတော့မလဲရယ်လို့ စိတ်တွေပူလို့ စာတွေတောင်\nကျွန်တော်လည်း တကယ်ထင်ပြီး ဆက်ဖတ်နေတာ။ တော်သေးတာပေါ့\nအဖြူလေး အဖြူပဲ မြင်ရလို့.......\nဟင်းးး စဖတ်တုန်းက ဒီဒီတောင် ကွန်ပူတာ ဒီလောက်သုံးနေတာ။ ငါလည်း သွားပြီနဲ့ တူပါတယ်လို့... :D ပြီးတော့ ဖြူလေးအတွက်တောင် စိတ်မကောင်းဖြစ်မိသေး... ဒီ ဖြူလေးတော့ လုပ်လိုက်ရင် ဒီလိုချည့်ပဲ... ခိခိ\nရေသွန်နေရင်း ကျိုးသွားတဲ့ မြစ်က အင်းဖြစ်သွားပုံပဲ။ အဟား...\nရေကာတာဖြစ်မယ်လို့ ပြောသင့်တာ :P\nပုံစံကြည့်ရတာ သူများတွေတော့ လျောလျောရှုရှု ဖတ်လို့ ရသွားပုံရတယ် .. ကျွန်တော့်ဆီမှာ ဘယ်လိုမှ ဆက်ဖတ်မယ်ဆိုရင်ကို ကလစ်ပေးလို့ မရဘူးဗျာ .. ဘာဖြစ်လို့လည်း မသိဘူး .. စိတ်လေသွားပြီ ... ကိုယ့်စက်ကများ ဖြစ်တာလားဆိုပြီး သူငယ်ချင်း တစ်ယောက်စက်ကနေ သွားဝင်သေးတယ် .. မရဘူး တူတူပဲ ဆက်ဖတ်မယ်ဆိုရင်ကို ကလစ်ပေးလို့ ကို မရတာ ... ဘယ်လိုလုပ်ရမလဲ .. ဘယ်သူ့ error လဲ ... ?? မြင်သာမြင်ရ မကြင်ရတဲ့ ဘဝပါလားနော် .. :(\nရပြီ .. ဖတ်လို့ရပြီ .. လာပြန်ပြောပြပေးတာ ကျေးဇူး ကိုကျိုး .... အခုမှ ပထမဆုံးဖတ်ဖူးတာ ဆိုတော့ ဘယ်သူတွေက ဘာတွေတုန်း သေသေချာချာ မသိသေးဘူး ဖြစ်နေတယ်။ နောက်ထဲကိုပါ ပြန်မွှေရမယ့် သဘော ... စိတ်ကူးကတော့ ကောင်းပ ... စာဖတ်သူကို တစ်ပုဒ်ထဲ နဲ့ ပြန်လှည့်မသွားအောင် လုပ်နိုင်တယ်။ ဒါကြောင့်လည်း ကျိုးနေသော မြစ်ကဲ့သို့ ဒီဘလော့မှာ အင်း ဖြစ်ပြီး လူတိုင်းက ကိုကြီးကျိုး ကိုကျိုးနဲ့ တစ်ကျိုးတည်း ဖြစ်နေကြတာကိုး .... :D\nဟုတ်လည်းမဟုတ်ဘူး .. :P


shwezinu: ဦးဝင်းတင် ဘာသာပြန် ဥတ္တရအလင်း, အပိုင်း (၁၉)\nဦးဝင်းတင် ဘာသာပြန် ဥတ္တရအလင်း, အပိုင်း (၁၉)\n'လူကြီးမင်း၏ချွေးမနှင့်စပ်လျဉ်း၍ ဆိုသောစကားလုံးကို အထပ်ထပ်ရွက်နေမိ၏။ ခြိမ်းခြောက် သံ ကြောင့် ဒေါသဖြင့် သာ ဆူဝေ မနေ လျှင် ပေ့ချောက်ချောက်ချားချား ပင် ဖြစ်မိကောင်း ဖြစ် မိပေ လိမ့် မည်။ သေသေချာချာ ဖတ်လေ ပိုဆိုးလေလေ။ စာက လက်မှတ်ထိုးမထား ။ တကယ်မဟုတ်သ လိုလို။ ကိုယ့်မြို့၊ ကိုယ့်အလုပ်၊ ကိုယ့်သတင်းစာတွင် ယခုလိုခြိမ်းခြောက်ခံရသည်မှာ အရပ်ရပ်နေ ပြည်တော်ကြား၍ မှလျှော်။ ဆုတ်ဆိုင်းနေ၍ မဖြစ်တော့ ။ ချိန်ဆတန်သ၍ ချိန်ဆ ပြီးနောက် မစ်မော့ဖတ် အား စမစ်ထံ ဖုန်းဆက်၍ ညနေ ၃ နာရီတွင် လာတွေ့ ရန် ပြောခိုင်းလိုက်သည်။ ထို့နောက် ကော်ရာကို သတိရ သည်။ ကော်ရာရှေ့ တွင် ပြောမှဆိုမှ တရားမျှတမည် ဟု စဉ်းစား မိသည်။ ကော်ရာတို့အိမ်တွင် တယ်လီဖုန်းမရှိ။ ထို့ကြောင့် ညနေ သုံးနာရီ တွင် လာခဲ့ ရန် သံကြိုးရိုက်လိုက်သည်။ကို ဆက်ဖတ်ရန်.............\nထို့နောက် ကော်ရာကို သတိရသည်။ ကော်ရာရှေ့တွင် ပြောမှဆိုမှ တရားမျှတမည်ဟု စဉ်းစားမိသည်။ ကော်ရာတို့အိမ်တွင် တယ်လီဖုန်းမရှိ။ ထို့ကြောင့် ညနေသုံးနာရီတွင် လာခဲ့ရန် သံကြိုးရိုက်လိုက်သည်။\nဟင်နရီပေ့သည် စမစ်နှင့်တွေ့ရန် ကိစ္စတွင်သာ စိတ်ရောက်နေ၍ တစ်နေ့လုံး စိတ်မောနေ သည်။ နိုင်လိုမင်းထက်လုပ်တာ ခံရလေချင်းဟူသော ခံပြင်းမှုဖြင့် စိတ်တိုနေသည်။ လာမယ့်ဘေး ပြေးတွေ့ ရန်သာ စိတ်စောနေသည်။ နေ့လယ်စာကိုပင် အပြင်ထွက်မစား။ သူ့စားပွဲထဲတွင် လိုရမည်ရ ဆောင်ထားသည့် ဘီစကွတ်မုန့် ချပ်နှစ်ချပ်နှင့်သာ ကိစ္စငြိမ်းလိုက်သည်။ တအိအိ ရွေ့နေသည့် နာရီလက်တံကိုသာ ဂနာမငြိမ် ကြည့်နေ မိသည်။\nစောစောပေါ်လာသူမှာ ကော်ရာ။ ၃ နာရီထိုးရန် ၁၅ မိနစ်အလို တွင် ရောက် လာသည်။ မျှော်လင့်ချက်လွှမ်းသော ကော်ရာ့မျက်နှာရိပ် မျက်နှာကဲကို ကြည့်ရသည် မှာ ခေါ်သည့်ကိစ္စကို အဓိပ္ပယ်ကောက်လွဲနေမှန်း သိသာသည်။ မနေ့က သူ တိုက်တွန်းခဲ့သည့် ကိစ္စကို ပေ့ လိုက်ရောပြီ ဟု ကော်ရာ ထင်နေလေရော့သလား။ ပေ့က ထိုကိစ္စကို စကားစမဖော်။ ကော်ရာ ထိတ်ထိတ်ပျာပျာ မဖြစ်စေလို။ ဘာကိစ္စအတွက် ခေါ်သည်ဟုလည်း မပြော။ အလုပ်များနေသည်ဟု အကြောင်းပြကာ မစ်မော့ဖတ် အခန်းထဲ တွင် စောင့်ခိုင်းထားလိုက်သည်။\nအချိန်က အလွန်မတန် ကုန်ခဲနေတော့၏။ သည်းမခံနိုင်လောက်အောင်ပင် နှေးကွေးလှတော့၏။ တည်တည် ငြိမ်ငြိမ် နေနိုင်ရန် ပေ့ အားတင်းထားသည်။ သို့သော် နှလုံးသွေးက တဒိန်းဒိန်း ခုန်လာသည်။ ပို၍ ပို၍သာ ပြင်းပြင်းထန်ထန် ခုန်နေတော့သည်။ ဒေါက်တာဘတ် ပေးထားသည့် ဆေးကို မရှူချင်ဘဲနှင့် ရှူလိုက် ရလေတော့ ၏။\nဆေးရှူလိုက်၍ ပေ့ တစ်မျက်နှာလုံး နီမြန်းနေသည့်အခိုက်မှာပင် သူ့အခန်းထဲသို့ စမစ် ၀င်လာ သည်။ ညေးသာမက ပေ့တစ်ခါမှ မမြင်ဖူးသူ လူငယ်တစ်ဦးပါ သူနှင့်အတူ ပါလာသည်။ လူစိမ်း တစ်ဦးပါလာခြင်းကြောင့် ပေ့ တုန်လှုပ်သွားသည်။ ဇာတ်မရှုပ် ရှုပ်နိုင်အောင် လုပ်သလို ဖြစ်နေလေသည်။\nသူတို့ သုံးယောက် စလုံး ပေ့ကို ရပ်ကြည့်နေကြသည်။ နောက်ဘက်တွင် သူတို့ကို လိုက်ပို့သည့် ဖန်းဝစ် ရပ်နေသည်။\nစမစ် စကားစပြောသည်။ သူ့အသံက ကြောင်စီစီ။ ပျာတာတာ။ မပီမသ ဖြစ်နေသည်ဟု ဆိုရမတတ်။\nနှစ်စောင် စလုံး ရပါတယ်။ ထိုင်ကြလေဗျာ ပေ့က စိတ်ဆုံးဖြတ်ထားသည့်အတိုင်း တည်တည် ငြိမ်ငြိမ် ပြောသည်။\nစမစ်နှင့် အဖော် များသည် စက်ရုပ်များပမာ ထိုင်လိုက်ကြသည်။ လူစိမ်းက ရှိုးတိုးရှန့်တန့်။ ညေးက မထီလေးစား။ ကုလားထိုင်တစ်လုံးတွင် ၀င်ထိုင်ရန် ဟန်ပြင်နေသည့် ဖန်းဝစ်ကို ကွက်ခနဲ ကြည့်လိုက်သည်။\nသူကော လိုရဲ့လား ဟု ညေး က မေးသည်။\nပေ့က ဖန်းဝစ် ကို ပြန်လွှတ်လိုက်သည်။\nညေးက စီးကရက်တစ်လိပ် မီးညှိသည်။\nစိတ်မရှိပါနဲ့နော် ဟု ပြောသည်။\nခဏငြိမ်နေကြသည်။ စမစ်က ချောင်းတစ်ချက်ဟန့်လိုက်သည်။ သူ့မျက်နှာမှာ အဆီပြန်နေ သည်။ ဖြူရော်ရော် ဖြစ်နေသည်။ မုတ်ဆိတ်မရိပ်။ မျက်ကွင်းကျကျ ဖြစ်နေ၍ ဖြူရော်ရော် ပုံပန်းမှာ ပို၍ ပေါ်လွင်နေ သည်။ အလွန်အမင်း အနေရခက်နေပုံလည်း ပေါ်လွင်နေသည်။ အင်္ကျီက ညစ်နွမ်းနွမ်း။ လည်စီး က လျော့ရဲရဲနှင့်။ သူ့ကိုကြည့်ရသည်မှာ ဖိုသီဖတ်သီ ဖြစ်နေသည်။ ဤပုံပန်း မျိုးဖြင့် စမစ်ကို ပေ့တစ်ခါမျှ မမြင်စဖူး။\nစမစ်က ဇာတ်တိုက်ထားသည့် ဟန်ပန်ဖြင့် ပြောသည်။ သို့သော် လေသံက ထစ်ထစ်ငေါ့ငေါ့။\nကျွန်တော့် မှာ ပုဂိုလ်ရေး အညှိုးအာဃာတ မရှိပါဘူး ခင်ဗျာ။ မစ္စတာပေ့ကို ကျွန်တော် လေး လည်း လေးစားပါတယ်။ ပူပင်သောကလည်း မရောက်စေချင်ရိုး အမှန်ပါ။ ကျွန်တော့်အပေါ်လည်း ဒီလိုပဲ သဘောထားစေ ချင်ပါတယ်။ ဒါပေမဲ့ တာဝန်အရ လုပ်ရကိုင်ရမယ့် ကိစ္စတွေက ရှိလာပါတယ်။ ကျွန်တော် မပြောရက် ပါဘူး။ ဒါပေမဲ့လည်း ပြောကို ပြောရမယ့်သတင်းတစ်ခုက ကျွန်တော်တို့ လက်ထဲရောက်လာလို့ပါ\nခင်ဗျား တို့ စာတွေအတိုင်းဆိုရင် ကျုပ် ချွေးမနဲ့ ပတ်သက်တဲ့ကိစ္စ ဆိုပါတော့\nညေးက စီးကရက်ပြာ ချွေရင်း ၀င်ထောက်သည်။\nဒီလိုဆိုရင် သူ့မကောင်းကြောင်း သူ့ရှေ့မှာပဲ ပြောစေချင်ပါတယ်ဗျာ\nနေပါဦးလေ။ မစ္စတာပေ့ အရင်နားထောင်တာ ကောင်းပါတယ်။ မိန်းမသားတစ်ယောက် စိတ်မချမ်း မသာဖြစ်အောင် မလုပ်စေ ချင်ပါဘူး\n"အိုဗျာ . . . တိုတိုလုပ်စမ်းပါ စမစ် ရာ။ လိုရင်း ပြောချလိုက်စမ်းပါ"\nညေး က ၀င်ဟောက်သည်။\nကောင်းပြီလေ။ ကျုပ်ပဲ နားထောင်သေးတာပေါ့။ အသရေဖျက်မှု ဥပဒေကိုတော့ ရေရေလည်လည်သိရဲ့နော်''\nမစ္စတာပေ့။ ဒီကိစ္စ က ပြောရတာတော့ ခက်ခက်ပဲ\n"ဒိီမှာ ကျွန်တော်ပဲ ပြောပြလိုက်မယ်"\nညေးက ၀င်ပြောသည်။ စီးကရက်တိုကို ပြာခွက်ထဲတွင် ထိုးခြေလိုက်သည်။ ပေ့ကို စိမ်းစိမ်း စိုက်ကြည့်လိုက်သည်။\n''ခင်ဗျား က စံတော်ဝင်သတင်းစာ ထုတ်တဲ့လူ။ သန့်စင်သော လူ့အဖွဲ့အစည်းအတွက် သန့်စင်သော သတင်းစာ ဆိုတာကို လိုလားတဲ့သူ။ ခင်ဗျားက စင်းလုံးချော သူတော်စင်ဆိုတော့ ကလေးဖျက်ချတယ်ဆိုတဲ့ စကားလုံးမျိုး ကြား မှ ကြားဖူးပါ့မလားတော့ မသိဘူး''\n''သိ . . .သိပါဗျာ'' ပေ့က အငိုက်မိသွားသလို ဖြေလိုက်သည်။\n''ကျွန်တော်ကလည်း သိပါစေ ဆုတောင်းနေတာပါ''\nညေးက ငေါ့တော့တော့ ပြောသည်။\n''ဒါမှ ရှင်းရ လင်းရ လွယ်မှာကိုး။ ဒါဖြင့် ကောင်မလေးတစ်ယောက် လင်ကောင်မပေါ်ဘဲ မဖုံးနိုင် မဖိနိုင် ဖြစ်လာရင် ချောင်ကြို ချောင်ကြားက လက်သည်ဆီ ပြေးပြီး ပြဿနာရှင်းရတတ်တာမျိုးကို ခင်ဗျား သိတယ်ပေါ့။ ဒါပေမဲ့ ကံခေချင်တော့ ဥပဒေက ရှိနေတယ်။ ကလေးဖျက်ချရင် ထောင်ဒဏ်တဲ့''\n''တော်လောက်ပါပြီ'' စမစ်က ၀င်ဟန့်သည်။\n''ဒါတွေကိုပြောတာ စိတ်မချမ်းသာပါဘူးခင်ဗျာ။ လွန်ခဲ့တဲ့ ၃ နှစ်က မစ္စတာပေ့ရဲ့ ချွေးမ ကော်ရာဘိတ်ဟာ အဲဒီဥပဒေ နဲ့ အပြစ်ပေးခံရဖူးပါတယ်''\nပေ့သည် စမစ် ကို ကြက်သေသေကာ ကြောင်ကြည့်နေ၏။ သူ့တစ်ကိုယ်လုံးတောင့်နေ၏။ အေးစက်နေ၏။ ပတ်ဝန်းကျင် ကိုပင် သတိမရတော့။ ၀ိုးတိုးဝါးတားမြင်နေရသော စမစ်၏ မျက်နှာမှတစ်ပါး အားလုံးလွင့်ပြယ် ကွယ်ပျောက်နေ၏။\n''ကျုပ်. . . မယုံဘူး''\n''ဒါအမှန်ပါပဲ။ အထောက်အထားတွေ ပြနိုင်ပါတယ်ခင်ဗျာ''\n''မဟုတ်ဘူး . . . ဒါ အမှန်မဟုတ်ဘူး'' ပေ့က ဇွတ်မှိတ်ငြင်းနေသည်။\n''အို . . . တော်စမ်းပါဗျာ''\nညေးက သူတို့နှင့် အတူပါလာသူကို လက်ညှိုးထိုးပြသည်။\n''ဒီဟိုင်းစ်ဆိုတဲ့လူက အဲဒီသတင်းကို ရေးလာခဲ့တဲ့လူ။ အစအဆုံး သတင်းလိုက်လာခဲ့တဲ့လူဗျ။ ဟုတ်တယ်မှတ်လား''\n''ဟုတ်ပါတယ် ခင်ဗျာ'' ဟိုင်းစ်က ပေ့ကို ၀မ်းနည်းသံဖြင့် ပြောသည်။\n''ကျွန်တော်က အမှုတစ်လျှောက်လုံး ရုံးမှာရှိနေခဲ့တာပါ။ တရားသူကြီးက သိပ်သက်ညှာရှာပါတယ်။ ဒါကြောင့်လည်း သက်သက်သာသာ ပြစ်ဒဏ်ချလိုက်တာပေါ့''\n''ပြစ်ဒဏ် ဟုတ်လား'' ဟင်နရီပေ့သည် ကုလားထိုင်လက်ရန်းကို ဆုပ်ကိုင်ကာ ထိုစကားလုံးကို မနည်း ဖျစ်ညှစ် ပြောလိုက်သည်။\n''၆ လ တည်းပါ''\nဟင်နရီပေ့ နှလုံးခုန်ရပ်သွားသည်။ အတော်ကြာသည်။ ကော်ရာ လုပ်ခဲ့သည့် အမိုက်အမဲ အမှားအယွင်း ကလေးများကို ဖြဲရှာပြီး ပုံကြီးချဲ့လိမ့်မည်ဟု ထင်ထားခဲ့၏။ ဟိုင်းစ်နှင့် ညှိစွန်းခဲ့ပုံမျိုး၊ ကလေကလွင့် ဘ၀ဖြင့် ရုန်းကန် လှုပ်ရှားခဲ့ရပုံမျိုးစသည်။သို့သော် ယခုလို ဆိုးဆိုးဝါးဝါး ကိစ္စမျိုးဖြစ်လိမ့်မည်ဟု မထင်ခဲ့။ အဆုံးစွန် မျှော်မှန်း ထားသည်ထက် ပိုမိုဆိုးဝါးနေသဖြင့် ရုတ်တရက် ရင်ထဲတွင် ဆို့နစ်လာတော့သည်။ သူ လက်သင့် မခံနိုင်။ လက်သင့်မခံချင်။\n''မဖြစ်နိုင်ဘူး . . . ဒါ လိမ်တာပဲ။ ကော်ရာ ဒီမှာ ရှိတယ်။ သူကလည်း ငြင်းမှာပဲ''\n''ဒါဖြင့်လည်း ခေါ်လိုက်ဗျာ။ ဘယ်သူ လိမ်တာလဲ ဆိုတာ သိရောပေါ့''\nညေး၏ လက်လွတ်စပယ်ပြောဟန်သည် ပေ့ကို ကြက်သီးမွေးညှင်း ထစေသည်။\nကော်ရာကိုခေါ်ရန် ပေ့ ထိုင်ရာမှ ထလိုက်သေးသည်။ သို့သော် ပြန်ထိုင်ချလိုက် ၏။ ကော်ရာ အစွပ်အစွဲခံရမည့် အဖြစ်ကို သူ မမြင်ရက်။\n''လုပ်ပါဗျ။ ပြီးပြီးပြတ်ပြတ်ပဲ လုပ်လိုက်ကြရအောင်ပါ။ ထောင်ထဲ ဘယ်လိုရောက်သလဲဆိုတာ မချောကလေး ကို မေးကြည့်ဦးပေါ့''\nပေ့သည် သံသယစိတ်ဖိစီးမှုကို ခံနေရသည်။ ဘာလုပ်ရမှန်းမသိ ဖြစ်နေသည်။ ဇဝေဇ၀ါ ဖြစ်နေချိန်မှာပင် မစ်မော့ဖတ် အခန်းဘက်မှ တံခါးဖွင့်လာသည်။ ကော်ရာက ပျင်းလာ၍ ပေ့အားလပ်ပြီအထင်ဖြင့် ၀င်ကြည့်ခြင်း ဖြစ်သည်။ အခန်းထဲမှ မြင်ကွင်းကိုကြည့်ပြီး ကော်ရာ မျက်နှာပျက်သွားပုံမှာ ပေ့ ဘယ်တော့ မှ မေ့နိုင်လိမ့်မထင်။ တစ်ခန်းလုံး ငြိမ်သွားသည်။ ကော်ရာက ကြောက်အားလန့်အားနှင့်\n''ခွင့်လွှတ်ပါရှင် . . . ကျွန်မ မသိလို့. . .'' ဟု အမောတကော ပြောသည်။ အပြင်သို့ ပြန်ထွက်ရန် ဟန်ပြင်သည်။\n''ခဏနေပါဦးလေ။ ခင်ဗျားကိုတွေ့ချင်တဲ့ လူတစ်ယောက် ခရီးဝေးက ရောက်နေတယ်'' ညေးက တားသည်။\nကော်ရာ ငြင်းဆန်နိုင်စွမ်း မရှိသလို ရပ်နေ၏။\n''ကျွန်တော့် ကို မှတ်မိပါတယ်နော်'' ဟိုင်းစ်က မေးသည်။\n''ဟင့်အင်း. . . ရှင့်ကို မြင်တောင် မမြင်ဖူးပါဘူး''\nကော်ရာ့ဖြေသံ က အသံတိမ်လွန်းသည်။ ကြားရသည်ဆိုရုံကလေး ကြားရသည်။\n''ခွင့်လွှတ်ပါ မစ်ဘိတ်. . . ကျွန်တော် သတင်းစာဖြတ်ပိုင်းတွေရော၊ ဓာတ်ပုံတွေရော သယ်လာ ပါတယ်။ ဆေးရုံ မှာ ခင်ဗျားလက်မှတ်ထိုးခဲ့တဲ့ ထွက်ဆိုချက်တွေလည်း ပါလာပါတယ်''\nဟိုင်းစ်က သူ့အိတ်ကို စမ်းသည်။ ကော်ရာ မေ့လဲသွားလေမလားဟုပင် ပေ့ ထင်လိုက်မိ၏။ တစ်ကိုယ်လုံး သိမ့်သိမ့် တုန်အောင် ရှိုက်သည်။ ပေ့ မကြည့်ရက်တော့။\n''တော်လောက်ပါပြီဗျာ။ သွားကြပါတော့'' ပေ့က စမစ်ကို ပြောသည်။\n''ယုံပြီလား'' ညေးက မတ်တတ်ရပ်ရင်း မေးသည်။\nစမစ်ပါ ထရပ်လိုက်သည်။ ပေ့ကို မကြည့်။ ချွေးတစ်လုံးလုံး ဖြစ်နေသည်။\n''ကဲ . . . မစ္စတာပေ့။ ဒီကိစ္စကို ဘယ်သူမှ မသိစေရပါဘူး။ ကျွန်တော်တို့ လျှို့ဝှက်ထားပါတယ် ခင်ဗျာ။ ထိခိုက်စရာ ဆိုလို့ ဘာမှမလုပ်ရသေးပါဘူး။ ဘာဆိုဘာမှ မလုပ်ပါဘူး။ အဖြေကတော့ လွယ်လွယ်ကလေးပါ။ ကျွန်တော် စာချုပ် မူကြမ်းကလေး တစ်ခု ဆွဲထားပါတယ်။ အားလုံး ပွင့်ပွင့်လင်းလင်း မကွယ်မထောင့်ပါ ခင်ဗျာ''\nစမစ်က ဟိုစမ်း ဒီစမ်း လုပ်သည်။ လက်ဆွဲအိတ်ကို ဖွင့်သည်။\n''မစ္စတာပေ့ လက်ခံလိမ့်မယ်လို့ ယုံပါတယ်။ ကျွန်တော်တို့လည်း စိတ်မချမ်းသာစရာ သတင်းတွေ ဘာတွေ ရေးမနေရတော့ဘူးပေါ့ ခင်ဗျာ။ ယုံပါ မစ္စတာပေ့ ကျွန်တော်တို့ချင်း အာဃာတထားစရာ အလျဉ်း မရှိပါဘူး''\n''သွားပါတော့ဗျာ။ တစ်ဆိတ်သွားကြပါတော့။ နောက်မှပဲ ကျွန်တော်ပြောပါမယ်''\nစမစ် သည် စာအိတ်ရှည်ကြီးကို စားပွဲပေါ်တွင် တင်ခဲ့သည်။ အခန်းထဲမှ ထွက်သွားသည်။\nပေ့သည် အားလုံးထွက်သွားမှ ကော်ရာကို လှည့်ကြည့်လိုက်သည်။ ပြောစရာစကား ရှာမရ။ လည်ချောင်းထဲတွင် စကားလုံး များ ပျောက်ကွယ်ကုန်သည်။ ကော်ရာက ငိုတုန်းငိုဆဲ၊ မျက်နှာပေါ် လက်နှစ်ဖက်အုပ်ကာ နံရံကို မှီရပ်နေသည်။ ပေ့ ဖျောင်းဖျစကား စပြောချင်သည်။ စကားရှာမရ။ ကော်ရာက မျက်ရည်တွေတွေစီးလျက် စကား စပြောသည်။\n''မှန်ပါတယ်ရှင်။ သူတို့ပြောတာ မှန်ပါတယ်။ ဒါပေမဲ့ ဖြစ်ကြောင်းကုန်စင်ကိုတော့ သူတို့ပြောလိမ့်မယ် မထင်ပါဘူး။ ကျွန်မ ၁၆ နှစ်သမီး ကတည်းက ကိုယ့်ဝမ်းကိုယ်ကျောင်းခဲ့ရတာ ပါ။ အပေါစားဆိုင်တွေမှာ အရောင်းဈေးသည် လုပ်ခဲ့ရတာပါ။ တစ်နွေမှာ ကျွန်မ ဘလက်ပူးလ်မြို့ကို ခုနှစ်ရက် သွားလည်တယ်။ အဲဒီ ဘလက်ပူးလ်မြို့ကို သွားဖို့ လပေါင်းများစွာ ငွေစုခဲ့ရတယ်။\nကပွဲနန်းတော်ခန်းမမှာ ကျွန်မ သွားကတယ်။ မန်နေဂျာက ကျွန်မကို မျက်မှန်းတန်းမိပြီး အလုပ်ပေးတယ်။ ကျွန်မလည်း လုပ်တာပေါ့။ သူက သိပ်ကောင်းရှာပါတယ်။ ကျွန်မကလည်း တစ်ယောက်တည်း စိတ်ငယ်နေ တယ်။ အမြဲတမ်းလည်း အထီးကျန်ဖြစ်နေတယ်။ ဒီတော့ ကျွန်မကို ချစ်တဲ့သူ ရှာချင်လာတယ်။ သူ့မှာ သားမယားရှိမှန်း မသိပါဘူး။ ပထမတော့ပေါ့လေ။ သူက ကျွန်မကို တကယ်ချစ်တာ မဟုတ်ပါဘူး။ လူယုတ်မာပဲ။ မဖုံးနိုင် မဖိနိုင်လည်းဖြစ်ရော ဒေါသူပုန်ထတော့တာပဲ။ လက်သည်မိန်းမကြီး တစ်ယောက်ဆီ ပို့တယ်။ ဆရာဝန်ခေါ် တယ်။ ဆရာဝန်က ဆေးရုံပို့လိုက်တာနဲ့ ဒီကိစ္စ ပေါ်ကုန်တော့တာပေါ့''\nကော်ရာသည် ချုံးပွဲချ ငိုတော့မတတ် ဖြစ်နေသည်။ ဖျစ်ညှစ်ပြီး ဆက်ပြောသည်။\n''ကျွန်မ ဆေးရုံမှာ နှစ်လနေရတယ်။ ဆေးရုံက ဆင်းတော့ ပုလိပ်ကဖမ်းတယ်။ ဖမ်းရမှာပေါ့လေ။ မိန်းမကြီး အမှုမှာ ကျွန်မ ကို အစိုးရသက်သေ လုပ်ခိုင်းတယ်။ သူလည်း ကျွန်မလိုပဲ နွမ်းနွမ်းပါးပါး ဆွေမရှိ မျိုးမရှိ မဟုတ်လား။ ဒီတော့ ကျွန်မ ဘယ်ဆွဲချလုပ်နိုင်ပါ့မလဲ။ ကျွန်မအမှုကျတော့ ငြိတော့ တာပေါ့။ တရားသူကြီး က ထောင် ၆ လပဲ ချပါတယ်။ သူလည်း စိတ်ကောင်းပုံ မရပါဘူး။ ကျွန်မက အရိုးပေါ် အရေတင် ဖြစ်နေတာ ကိုး။ ထောင်ပိုချ လည်း ကျွန်မအဖို့တော့ မထူးပါဘူး။ ထူးစရာလည်း မရှိဘူးလေ။ ဒုံရင်းတောင် ပြန်ရောက်နိုင်တော့ မှာမှ မဟုတ်တာ''\n''တော်ပါတော့ ကော်ရာရယ်။ ဇာတ်ကြောင်းလှန်လို့လည်း စုံပါပြီ''\n''ပြောလို့ သေရင် လည်း သေသွားပါစေ ဦးရယ်။ ဦးကိုတော့ ပြောပြရမှာပဲ။ ကျွန်မ ထောင်ကထွက်တော့ လူမှုရေး အဖွဲ့တစ်ခုက ဘလက်ပူးလ်မှာ အလုပ်ရှာပေးတယ်။ ကျွန်မကတော့ အဲဒီမြို့ကို စိတ်နာနေပြီ။ စကာဘာရာမြို့ မှာ ကျွန်မနဲ့ တော်တဲ့ အလုပ်ကြော်ငြာတွေ့တယ်။ အဲဒီကိုသွားတယ်။ အလုပ်က ပေါ့ပါးတယ်။ မုန့်ကြော် ရတာပါ။ ဒါပေမဲ့ကျွန်မ နဂိုစိတ်မျိုး ပြန်မပေါ်တော့ဘူး။\nဘာအတွယ်အတာမှလည်း မရှိတော့ဘူး။ ဘာစိတ်ဆန္ဒမှလည်း မရှိတော့ဘူး။ သေချာတာ တစ်ခုပဲရှိတော့တယ်။ ညနေပိုင်း ၆ နာရီဆိုင်ပိတ်ပြီးရင် ကမ်းနားမှာ လမ်းလျှောက်တော့တာပဲ။ အဲဒီမှာ သူ့ကို တွေ့တာပဲ။ ဒေးဗစ်လေ။ သူ့ကြည့်ရ တာ တစ်မျိုးပဲ။ တစ်ညနေတော့ မတတ်နိုင်တော့ဘူး။ ကျွန်မ ရပ်ပြီး သူ့ကို စကားပြောမိတယ်''\nကော်ရာ တုန်တုန်ခိုက်ခိုက် ဖြစ်လာပြန်သည်။\n''အဲဒါ အစပဲ။ ကျွန်မ အကြောင်းကို ပြောမပြ၀ံ့ဘူး။ ကျွန်မတို့နှစ်ယောက်ဟာ ကံတူအကျိူးပေးတွေမှန်း သူ့ကိုကြည့်ရုံ နဲ့ ကျွန်မ သိလိုက်တယ်။ သူ့ကို ကျွန်မ စောင့်ရှောက်ချင်တယ်။ စောင့်ရှောက်နိုင်ခဲ့တယ်လို့လည်း ကျွန်မ ထင်ပါတယ်။ မယားကောင်း ပီသအောင် ကျွန်မ နေခဲ့ပါတယ် ဦးရယ်။ သူ သိသွားရင်တော့ ဒုက္ခဖြစ်တော့ မှာပဲ။ ကျွန်မတို့ နှစ်ယောက်စလုံး ဘာတွေဖြစ်ကုန်မလဲတော့ မသိတော့ဘူး''\nကော်ရာ တစ်ချက်ရှိုက်လိုက်သည်။ ပေ့ဆီသို့ လျှောက်လာသည်။ တစ်လောကလုံး၏ အပယ်ခံမလေး။ စိတ်ချမ်းသာမှု ကို အငမ်းမရ တမ်းတနေသူကလေး။ ပေ့က ကော်ရာကို ဖက်ထားလိုက်သည်။\n''မငိုပါနဲ့တော့ ကွယ်။ ဒေးဗစ်ကိုလည်း ဘာမှပြောမနေပါနဲ့တော့။ ဦးတို့ လုပ်နိုင်တာတွေ ရှိဦးမှာပေါ့ကွယ်''\n''ကျွန်မ လည်း မတတ်နိုင်ဘူး ဦးရယ်။ ကျွန်မတော့ မပြောတတ်တော့ဘူး။ ဦးကကော ဘယ်လိုထင်သလဲ။ ဦးက ကျွန်မ အပေါ် လိုလေသေးမရှိ ကောင်းထားပြီးမှ ကျွန်မ ဦးကို ဒီလိုအဖြစ်မျိုးရောက်အောင် လုပ်သလိုဖြစ်နေပြီ။ အို. . . ကျွန်မ အဖို့ တစ်လောကလုံးမှာ ဦးတစ်ယောက်ပဲ အရေးကြီးဆုံးပါဦးရယ်''\nကော်ရာက စကားကိုပြောရင်း တန်းလန်းဖြတ်လိုက်သည်။ ပေ့ကို ပြူးတူးကြောင်တောင် ကြည့်နေသည်။ ပေ့ မတားလိုက်နိုင် မီမှာပင် အခန်းထဲမှ ပြေးထွက်သွားလေတော့သည်။\nပေ့ မတတ်နိုင်တော့။ ကုလားထိုင်ပေါ်တွင် ထိုင်ချလိုက်သည်။ လက်နှစ်ဖက်ထဲ ခေါင်းမြှုပ်ထားလိုက်သည်။ လာမည့်ဘေးပြေးတွေ့ ရန် အားသစ် မွေးနေမိ၏။ တကယ့် ကမောက်ကမကြီးပါလား။ တကယ့်ကြောက်စရာ ဗရုတ်သုတ်ခကြီးပါလား ဟု တွေးနေမိ၏။\nစောစောက ပေါ်ခဲ့သောဒေါသနှင့် သောကတို့ လွင့်စဉ်ကွယ်ပျောက်သွားသည်။ ကရုဏာတရားက အစား ၀င်လာသည်။ ကော်ရာကို အပြစ်မတင်ချင်။ သို့သော် ဤပြဿနာ၏ အကျိုးဆက်များကား သူ့အဖို့ရော ဥတ္တရအလင်း အဖို့ပါ ကံဆိုး မိုးမှောင်ကျခြင်းပင် ဖြစ်ပေတော့သည်။\nပေ့သည် စမစ်ထားခဲ့သည့် စာချုပ်ကို ကောက်ကိုင်မိလျက်သား ဖြစ်သွားသည်။ ဖတ်ကြည့်လိုက်သည်။ ကလိန် ကျထားသော စာချုပ်မဟုတ်။ မျှမျှတတ ရှိသည်။ စမစ်သည် အာပတ်ဖြေသည့်သဘောဖြင့် တရားမျှတအောင် စီမံ ထားသည်။ ငွေရေးကြေးရေးအားဖြင့် ပြောစရာမရှိ။\nသူ ဘယ်အခြေဆိုက်မည်ကိုမူ ပေ့ ရှင်းရှင်းကြီး သိနေသည်။ သူ လက်မဲ့ ဖြစ်ရတော့မည်။ ဥတ္တရအလင်းကို သူ လက်မလွှတ်လျှင် ကော်ရာ့ဖြစ်ကြောင်းကုန်စင်ကို လက်ရှိဘ၀နှင့် ဆက်စပ်ပြီး ဆမ်မာဗီးလ်သတင်းစာများတွင် အဆီ တစ်ထပ် အသားတစ်ထပ် ပြူးတူးပြဲတဲ ခေါင်းစီးတပ်ကာ တစ်တစ်ခွခွ ဖွင့်ချပေတော့မည်။\nကြောက်စရာ လန့်စရာ ကျော်မကောင်း ကြားမကောင်း ဖြစ်ကိန်းကြီးကို ပေ့ စိတ်ထဲက မှန်းကြည့် မိ၏။ ကျောချမ်းမိ၏။ သူ့လို မြှင့်တင်ရေးသမား၊ မြို့တော်ဝန်ဟောင်း၊ သမာဓိကြီးသူ၊ မူဝါဒခိုင်မြဲသူ၊ အဂတိမှု ရဲရဲဆန့်ကျင်သူကို ခြောက်တိုင်းကြောက်မည်များ မှတ်နေရော့သလား။\nဂုဏ်ပကာသန အာလျပြင်းသူ အဲလစ်လည်း ချမ်းသာရာရမည် မဟုတ်။ နွားမရွှံ့ပိတ် လှည့်စား ခံရသူ ဒေးဗစ်လည်း သက်သာရာရမည် မဟုတ်။ ဒေါ်ရော်သီပင်လျှင် အဖျားခတ်ခံရလိမ့်မည် မုချ။ ဘယ်သူမှ မလွတ်နိုင်။ ၀ါးလုံး ချေးသုတ်ရမ်းသည့် အတတ်တွင် တစ်ဖက်ကမ်းခတ် သူများ၏ လက်ချက်ဖြင့် သူတို့အားလုံးတံတွေးခွက်ပက်လက်မျောကြရတော့မည်။ သူ့အဖို့ကား လူမှုရေး၊ နိုင်ငံရေး လောက၌ ပန်းကောင်းအညွှန့်ချိုး အဖြစ်မျိုး ရောက်ရတော့မည်မှာ ယုံမှားစရာ မရှိတော့။\nဒေးဗစ် အဖို့ကား တွေးဝံ့စရာပင် မရှိလောက်အောင် ပို၍ အဖြစ်ဆိုးနိုင်သေးသည်။ ဘ၀ပျက်သွားနိုင်သည်။ စိတ္တဇဝေဒနာ ဖိစီးမှု အသူရကယ်ငရဲဘုံသို့ ဆွဲချခံရပေဦးတော့မည်။ ဘယ်သောအခါမှ ပြန်ပေါ်လာနိုင်မည် မဟုတ်တော့ ပါတကား။\nကော်ရာအဖို့လည်း မြေနိမ့်ရာ လှံစိုက် ဖြစ်ပေတော့မည်။ သူ ဂြိုလ်မွှေ၍ ဖြစ်ရလေချင်းဟူသော အသိ၊ ဘ၀ဟောင်းမှ နာကျည်းမှု၊ အရှက်တကွဲ အကျိုးနည်းမှုတို့ကို အပြန်တစ်ရာ ထပ်ခါကြုံလာရဦးမည်ဟူသော အသိ၊ အိုးအိမ် အတည်တကျနှင့် စိတ်အေးချမ်းသာနေထိုင်ရသည့် ဘ၀သစ်တစ်ခု အဖတ်ဆည် မရအောင် ပြိုကွဲရလေတော့မည်ဟူသော အသိတို့သည် သူ့ကို ရင်ကွဲ နာကျင်စေလိမ့်မည် မုချပါတကား။\nပေ့သည် ဗြုန်းခနဲ ထရပ်လိုက်သည်။ အခန်းထဲတွင် ခေါက်တုံ့ခေါက်ပြန် လျှောက်နေ၏။ ကော်ရာရော သူ့မိသားစုပါ ဒုက္ခလှလှ တွေ့ကြရမည့် ကိစ္စကို သူ လက်ပိုက်ကြည့်နေရက်နိုင်ပါ့ မလား။ သူ အညံ့ခံရမည်။ ဥတ္တရအလင်းကို လက်လွှတ်ရမည်။ ဤကိစ္စ တွေးကြည့်လိုက်ရုံနှင့်ပင် အသည်းကို ဓားဖြင့်မွှန်းသလို နာကျည်းစေသည်။\nဒီကိစ္စဟာ ဘိုးဘွားပိုင်ပစ္စည်းကို အစွဲသန်လွန်းလို့ မာန်ချိုးခံရတဲ့အထိ သက်သက်ပါကလား၊ ဟင်နရီပေ့ ဆိုတဲ့ငါဟာ ဘိုးတော်ဘုရား လက်ထက်က ခုနှစ်ဆွေး ရှစ်ဆွေး ရှေးဟောင်းသမား၊ ကိုယ်ထင်ကုတင်ရွှေနန်းသမား သက်သက်ပါကလား၊ လှေကြီးထိုးရိုးရိုးကြီး ဆောင်းပါးလောက်ရေး တတ်တဲ့ သူပါကလား။ တောသတင်းစာကလေး ပိုင်ရတာနဲ့ စကြ၀တေား မနွတ်မင်း ဂိုက်ဖမ်းနေတဲ့ သူပါကလား စသဖြင့် သူ့ကိုယ်သူ ချိုးနှိမ်ဆုံးမရန် အားထုတ်မိသည်။\nကြာရှည်လေးမြင့် ကျားကုတ်ကျားခဲ တိုက်ပွဲဝင်ကာ ခက်ခက်ခဲခဲ အောင်ပွဲခံခဲ့ပြီးသည့်နောက်မှ ပန်းအ၀င် တွင် အောင်ပန်းအလုခံရမည့်ကိန်း ဆိုက်ရခြင်းကို စဉ်းစားလိုက်သောအခါ ခေါင်းထဲတွင် သွေးဟုန်းဟုန်း ဆူပွက်လာပြန်တော့သည်။ ဥတ္တရအလင်းသည် သူ့ဘိုးဘွား အမွေပါတကား။ သူ့သမိုင်း အစဉ်အလာပါတကား။ သူ့ အသက် သူ့ဘ၀ပါတကား။\nပေ့သည် စင်္ကြံအတိုင်းလျှောက်သွားသည်။ ဥတ္တရအလင်းသတင်းစာ အဟောင်းများ စုဆောင်းထား သည့် အခန်းကလေးထဲသို့ ၀င်လိုက်သည်။ စင်ပေါ်ရှိ သတင်းစာတွဲများအနက် တစ်ခုကို ဆွဲကြည့်သည်။ ၁၇၈၅ ခုနှစ် သတင်းစာ တွဲ။ မီးပုံးပျံသမားတို့ အင်္ဂလိပ်ရေလက်ကြား ဖြတ်ကျော်ပျံသန်းသည့် သတင်းကို ဖော်ပြထားသည်။ ၁၇၉၅ ခုနှစ် သတင်းစာတွဲ။ သောမတ်ပိန်း၏ ယထာဘူတ ခေတ်သမယ စာအုပ်ကို အခန်း ဆက် ဖော်ပြထားသည်။\nဟင်နရီပေ့သည် ၀ါရော်ကြွပ်ရွနေသော သတင်းစာဟောင်းများကို တစ်ရွက်ချင်း လှန်ကြည့်နေ သည်။ သတင်းစာ စာမျက်နှာတိုင်းသည် အင်္ဂလန်နိုင်ငံ၏ သမိုင်းအမှတ်အသားများပါတကား။\nထရာဖော်လ်ဂါ ရေကြောင်းတိုက်ပွဲ သတင်းများ။ ကားဘူတောင်ကြား ကျဆုံးခန်းသတင်းများ။ ကရိုင်မီယာဒေသ ဘာလာကာလာဗာ မြင်းတပ်တိုက်ပွဲ သတင်းများ။ ၀ိတိုရိယဘုရင်မကို လုပ်ကြံရန် ကြံစည်မှုသတင်းများ။ နပိုလီယန်စစ်ပွဲ သတင်းများ။ စစ်ဘုရင်နပိုလီယန်ကို ဆန့်ကျင်ထိုးနှက်သော ကာတွန်းများ။ ကဗျာဆရာ စာရေးဆရာကြီး ဘရောင်နင် ၏ ဈာပနသတင်းများ။ တောင်အာဖရိကစစ်ပွဲ သတင်းများ။ ဥတ္တရအလင်း တွင် ရောဘတ်ပေ့ ဦးဆောင်ဖွင့်ခဲ့သည့် စစ်ရန်ပုံငွေ ကောက်ခံမှု သတင်းများ. . .\nသူ့ရင်ထဲ တွင် မခံရပ်နိုင်တော့။ နားထင်ကို လက်နှစ်ဖက်ဖြင့် ဖိညှပ်ကာ အသံထွက်အောင် င်ိုညည်းမိ လိုက်လေ၏။\nဥတ္တရအလင်းသည်ပင် လျှင် နိုင်ငံသမိုင်းပါတကား။\nထိုသတင်းစာ ကို အဖတ်ဆည်မရလောက်အောင် အသရေတုံးစေမည့် ပိုင်ရှင်မျိုး လက်ဝယ်သို့ သူ ဘယ်နည်းနှင့် မှ ထိုးမအပ်နိုင်။\nပေ့သည် ချာခနဲ လှည့်ပြီး စိတ်မာန်သစ်ဖြင့် သူ့အခန်းသို့ ပြန်လာခဲ့သည်။ နာရီကြည့်လိုက်တော့ ၇ နှစ်နာရီ ခွဲနေပြီ။ သူ မေ့မေ့လျော့လျော့ဖြစ်နေခဲ့သည်မှာ ၃ နာရီခန့်ပင် ကြာသွားသည်။ ညနေ ၆ နာရီ ပြန်နေကျ မစ်မော့ဖတ် လည်းပြန်သွားပေရော့မည်။ ရထားအချိန်စာရင်းကို ရှာကြည့်သည်။ လန်ဒန်မြို့သို့ ထွက်မည့်ရထား သည် ၈ နာရီထိုးရန် ၁၅ မိနစ်အလိုတွင် ဆိုက်မည်။\nဦးထုပ်ဆောင်း၊ အပေါ် အင်္ကျီဝတ်၊ ရုံးခန်းမှထွက်ကာ ဘူတာရုံသို့ ကမျောသောပါး ထွက်လာခဲ့လေသည်။


200 NXT သို့ USD ᐈ စျေးနှုန်း 200 Nxt တွင် အမေရိကန် ဒေါ်လာ\n200 NXT သို့ USD\nသငျသညျပြောင်းလဲပါပြီ 200 Nxt သို့ 🇺🇸 အမေရိကန် ဒေါ်လာ. သငျသညျအရှိဆုံးတိကျမှုရလဒ်ပြသနိုင်ဖို့ကျနော်တို့ကနိုင်ငံတကာငွေလဲလှယ်နှုန်းကိုအသုံးပြုပါ. ငွေကြေးပြောင်း 200 NXT သို့ USD. ဘယ်လောက်လဲ 200 Nxt သို့ အမေရိကန် ဒေါ်လာ? — $1.913 USD.ယင်းကိုကြည့်ပါ ပြောင်းပြန်သင်တန်း USD သို့ NXT.ဖြစ်ကောင်းဖြစ်နိုင်သင်၌စိတ်ဝင်စားဖြစ်နိုင်သည် NXT USD သမိုင်းဆိုင်ရာဇယား, နှင့် NXT USD သမိုင်းဆိုင်ရာမှာ data ငွေလဲနှုန်းကို၏. ကြိုးစားကြဖို့အခမဲ့ခံစားရ ပိုပြီးပြောင်း...\nစျေးနှုန်း 200 Nxt သို့ အမေရိကန် ဒေါ်လာ\n250 Nxt သို့ အမေရိကန် ဒေါ်လာ300 Nxt သို့ အမေရိကန် ဒေါ်လာ350 Nxt သို့ အမေရိကန် ဒေါ်လာ400 Nxt သို့ အမေရိကန် ဒေါ်လာ450 Nxt သို့ အမေရိကန် ဒေါ်လာ900 Nxt သို့ အမေရိကန် ဒေါ်လာ1800 Nxt သို့ အမေရိကန် ဒေါ်လာ3600 Nxt သို့ အမေရိကန် ဒေါ်လာ7200 Nxt သို့ အမေရိကန် ဒေါ်လာ14400 Nxt သို့ အမေရိကန် ဒေါ်လာ1 Bitradio သို့ ဗြိတိသျှ ပေါင်2150 ယူရို သို့ အိန္ဒိယ ရူပီး240 စင်္ကာပူ ဒေါ်လာ သို့ ယူရို1 နိုင်ဂျီးရီးယားနိုင်းရာ သို့ Rupee7999 နိုင်ဂျီးရီးယားနိုင်းရာ သို့ Rupee1 အာဖဂန်အာဖဂါနီ သို့ ယူရို1900 စင်္ကာပူ ဒေါ်လာ သို့ အမေရိကန် ဒေါ်လာ1000 မလေးရှား ရင်းဂစ် သို့ ယူရို99 ယူရို သို့ အီရန်ရီအော်လ်49.44 အမေရိကန် ဒေါ်လာ သို့ တရုတ် ယွမ်1 အမေရိကန် ဒေါ်လာ သို့ ပါကစ္စတန် ရူပီး2500 ထိုင်ဝမ် ဒေါ်လာအသစ် သို့ ယူရို5000000 ယူရို သို့ တောင်ကိုရီးယား ဝမ်500000000 အမေရိကန် ဒေါ်လာ သို့ အီရန်ရီအော်လ်\n200 Nxt သို့ အမေရိကန် ဒေါ်လာ200 Nxt သို့ ယူရို200 Nxt သို့ ဗြိတိသျှ ပေါင်200 Nxt သို့ ဆွစ် ဖရန့်200 Nxt သို့ နော်ဝေ ခရိုဏာ200 Nxt သို့ ဒိန်းမတ် ခရိုဏာ200 Nxt သို့ ချက်ခိုရိုနာ200 Nxt သို့ ပိုလန်ဇလော့တီ200 Nxt သို့ ကနေဒါ ဒေါ်လာ200 Nxt သို့ ဩစတြေးလျ ဒေါ်လာ200 Nxt သို့ မက္ကဆီကို ပီဆို200 Nxt သို့ ဟောင်ကောင် ဒေါ်လာ200 Nxt သို့ ဘရာဇီး ရီးယဲ200 Nxt သို့ အိန္ဒိယ ရူပီး200 Nxt သို့ ပါကစ္စတန် ရူပီး200 Nxt သို့ စင်္ကာပူ ဒေါ်လာ200 Nxt သို့ နယူးဇီလန် ဒေါ်လာ200 Nxt သို့ ထိုင်းဘတ်200 Nxt သို့ တရုတ် ယွမ်200 Nxt သို့ ဂျပန်ယန်း200 Nxt သို့ တောင်ကိုရီးယား ဝမ်200 Nxt သို့ နိုင်ဂျီးရီးယားနိုင်းရာ200 Nxt သို့ ရုရှ ရူဘယ်200 Nxt သို့ ယူကရိန်း ဟီရီဗင်းညား


February 2014 - ♥ ♥ MY GREEN LIFE ♥ ♥\nPhyu Lwin February 27, 20146Comments\nဒီလိုနဲ့ပဲ ၂၀၁၄ တစ်နှစ်အတွက် နှစ်လဆိုတဲ့ အချိန်ကတော့ ကုန်ဆုံးသွားခဲ့ပြန်ပါပြီ ...။ ဒီတစ်နှစ်အတွင်း...ရေးဖြစ်နေတာတွေက ပြောခဲ့ဖူးသလို ခံစားမိသမျှ ချရေးနေတဲ့ သံတူကြောင်းကွဲ ပုံစံတူတွေ များနေတယ်...။ ၀တ္ထုတိုလေးတွေ ရေးဖို့ကြိုးစားနေပေမယ့် .. အိုင်ဒီယာရှိနေတဲ့အချိန်ဆိုရင် ရေးဖို့အချိန်ကမရ၊ ရေးဖို့အချိန်ရှိလာတော့လည်း အိုင်ဒီယာတွေက ပျောက်ကုန်နဲ့ ဒီလိုနဲ့ ဒီတစ်နှစ်တော့ ရေးချင်ရာရေးတဲ့ပို့စ်တွေပဲ များနေမယ်ထင်ပါရဲ့.....။ ရေးသမျှကတော့ ဒီစကားလုံးတွေပဲ ရှေ့ပြန်နောက်ပြန်နဲ့ အပြန်ပြန် အလှန်လှန်သုံးနေမိပြန်တယ် ..။\nဒါပေမယ့် တလောတုန်းက ၂၀၁၄ မှာ အကောင်အထည်ဖော်မယ့် အိပ်မက်တွေကို ချရေးထားဖူးတယ် ..။ အဲဒီအိပ်မက်တွေထဲက တချို့တလေကို မဖြစ်ဖြစ်အောင် အကောင်အထည်ဖော်ဖြစ်နေတယ် ..။ အထူးသဖြင့် လူမှုရေး ..နောက်ပြီးတော့ blog မှာ တစ်လကို ပို့စ်လေးခုရေးဖြစ်အောင် ရေးမယ်ဆိုတာ လည်း တကယ်လုပ်ဖြစ်အောင်လို့ မနက်ဖြန်လကုန်ရက်မတိုင်ခင် ဒီနေ့ မဖြစ်ဖြစ်အောင် ရေးနေပါတယ် ..။\nလူမှုရေးကတော့ဟိုးအရင်ကထက်စာရင် တော်တော်ကို ဖော်ရွေသဘောကောင်းလာပြီး ပြောတတ်ဆိုတတ်ပေါင်းသင်းတတ်တဲ့သူဖြစ်လာပြီ ..။ အရင်ကဆိုရင် ကျမက တော်တော်အနေအေးတဲ့သူတစ်ယောက်၊ စကားနည်းတဲ့သူ၊ လူကြောက်တတ်ပြီး၊ လူတောမတိုးရဲ၊ အားနာတတ်တဲ့သူမျိုး ..။ အခုတော့လည်း ဆန့်ကျင်ဖက်လိုများ ဖြစ်သွားသလားမပြောတတ်တော့ပါဘူး။ ကြောက်တတ်တာဆိုလို့ သိပ်မရှိတော့သလိုပဲ ..။ စကားတွေလည်း တော်တော်ကို လူရည်လည်အောင် ပြောတတ်လာပြီ ..။ ပိုပြီး တိုးတက်လာတာက လူအများကြီးရှေ့မှာ ကြောက်ဒူးမတုန်ပဲ တည်တည်ငြိမ်ငြိမ်နဲ့ ပြောလာနိုင်တာပါပဲ ..။ အရင်ကတော့ မြန်မာပြည်က ကျောင်းသားတွေရဲ့ ထုံးစံအတိုင်း ကိုယ်တိုင်သာ နားလည်ပေမယ့် လူအများရှေ့ထွက်ပြောရမှာ ကြောက်တတ်တာမျိုးဖြစ်တယ်လေ..။ အတွေ့အကြုံက သင်သွားပေးတော့လည်း နောက်တော့ အဆင်ပြေလာတာပါပဲ ..။\nခုတလော တရားရစရာတွေနဲ့ တွေ့နေရတယ် ..။ စီနီယာအစ်ကိုတစ်ယောက်က သူတို့ကျောင်းတုန်းက သူငယ်ချင်းတွေစုရိုက်ထားတဲ့ပုံကို ဖေ့ဘွတ်မှာတင်တော့ အားလုံးလိုလိုကို သိပြီးသားပေမယ့် .. ဘယ်သူတွေမှန်း ငယ်ရုပ်တွေကို မမှတ်မိဘူး ..။ ဓါတ်ပုံက ဘယ်တုန်းက ပုံလဲဆိုတော့ လွန်ခဲ့တဲ့ ၁၅ နှစ်လောက်ကပုံတဲ့ ..။ ဆယ်စုနှစ်တစ်ခုကျော်အတွင်းမှာ သူတို့တစ်တန်းလုံး ပြင်ပသွင်ပြင်တွေ ပြောင်းလဲသွားကြတာများ .. မမှတ်မိလောက်အောင်ပဲ ..။ ဗိုက်ပူခါးတုတ်သူကတုတ်၊ အသားမည်းသူကမည်းသွားနဲ့ .. ငယ်ဘ၀ရဲ့ နုပျိုမှုဆိုတာ ဘယ်လိုမှ ရှာမတွေ့တော့ပါဘူး။ တက္ကသိုလ်တက်စဉ် ကျောင်းသားဘ၀တုန်းကတော့ သူငယ်ချင်းဆိုတာ တစ်တန်းတစ်စားတည်းပါပဲ ..။ သူငယ်ချင်းဆိုတဲ့စိတ်နဲ့ အချင်းချင်း ချစ်ခင်ဖေးမမှုတွေပဲ ရှိခဲ့ကြမှာပါပဲ ..။ အချိန်တစ်ခုကို လွန်မြောက်လို့ ရင့်ကျက်လာတဲ့အခါ ပြင်ပသွင်ပြင်တွေ ပြောင်းလာတာနဲ့အမျှ စိတ်ရင်းအခြေခံတွေလည်း ပြောင်းလာကြတယ် ..။ ဘ၀ပေးအခြေအနေ၊ ကြိုးစားအားထုတ်မှု၊ ကံတရားပေါ်မူတည်ပြီး ဘ၀အခြေအနေတွေ ကွာခြားသွားကြတယ် ..။ အဲဒီအခါ အနိမ့်အမြင့် မတူညီမှုတွေကြားမှာ ... အားငယ်ချင်စရာ၊ နောင်တရစရာ .. တချို့ကို ထွေးပိုက်မိသူတွေလည်း ပါကောင်းပါနိုင်ပါရဲ့ ..။ ဒါပေမယ့်လည်း ဒါကိုပဲ ဘ၀တို့ လောကဓံတို့ ခေါ်ကြတာပဲ မဟုတ်ပါလား ..။ ဒါပေမယ့်လည်း ဘ၀ဆိုတာ ပုံသေတွက်လို့ရတဲ့ သင်္ချာပုစ္ဆာတစ်ပုဒ်တော့ မဟုတ်ဘူးလေ ..။ တစ်ချိန်မှာ တူဖြစ်နေပေမယ့် တစ်ချိန်ချိန်မှာ ပေဖြစ်မသွားဘူးလို့ ဘယ်သူပြောနိုင်မလဲ ..။ အစိုးမရတဲ့ လောကဓံကြားမှာ ... သာပေါင်းညာစား၊ အခြားသူရဲ့ မျက်ရည်ကို ခြေဆေးလို့ ပျော်ရွှင်တတ်သူမဖြစ်ဖို့က အရေးကြီးဆုံးပဲ မဟုတ်လား ..။\nဘ၀မှာ လူပီသဖို့ဆိုရင် ကိုယ်ချင်းစာတရားလက်ကိုင်ထားဖို့လည်း အရေးကြီးတဲ့အချက်တစ်ခုဖြစ်တယ်လို့ ဟိုးအရင်ကတည်းက သုံးသပ်မိတယ် ..။ “ငါသာ သူ့နေရာမှာဆိုရင်” ဆိုတဲ့ စိတ်ထားလေးတစ်ခုကို ထားတတ်ရင် အရာရာက လှပလာပါလိမ့်မယ် ..။\nPhyu Lwin February 17, 20143Comments\nအခုတလော သီချင်းတွေ နားမထောင်ဖြစ်တာကြာပြီ ...။ ဟိုအရင်ကတော့ အင်တာနက်ကွန်နက်ရှင် ကလည်းကောင်း .. စာဖတ်နေရင်းနဲ့ တစ်ယောက်တည်း အပျင်းပြေ youtube က သီချင်းတွေ တစ်ချိန်လုံး ဖွင့်ထားတတ်ပြီး နားထောင်နေတတ်တယ် ..။ ခုတော့ တစ်နေကုန်အလုပ်လုပ် .. အလုပ်ထဲမှာလည်း သီချင်းနားထောင်ချိန်မရှိလောက်အောင် စက်ရုပ်တစ်ရုပ်လို လှုပ်ရှား ..။ အိမ်ပြန်ရောက်တော့ ပင်ပန်းတာနဲ့ စာတောင်မလုပ်ဖြစ်ပါဘူး ...။ ဒီလိုသာဆို ရည်မှန်းချက်တွေ ပျောက်သွားမှာ စိုးမိတယ် ..။ ကျမက ကိုယ့်ကိုယ်ကို တော်တော်ညှာတယ်ထင်မိတယ် ..။ နည်းနည်းလေးစိတ်ပင်ပန်း လူပင်ပန်းတာနဲ့ သနားပြီး အနားပေးမိတာပဲ ...။ တကယ်ဆို အဲလိုမဖြစ်သင့်ပါဘူး ..။ ကာယနဲ့အလုပ်လုပ်တာမှ မဟုတ်တာနော် ..။ ခုတော့ ကိုယ်ပိုင်အချိန်လေး တွေကို စာကြည့်တာကနည်းနည်း .. နားတာကများများဖြစ်နေတယ် ...။ အများကြီးပြုပြင်ရဦးမယ် ... ကျမမှာ အဲလိုပျင်းတတ်တဲ့ ပင်ပန်းတတ်တဲ့ အလွန်အင်မတန်ဆိုးရွားတဲ့ အကျင့်ဆိုး တစ်ခုရှိတယ် ...။\nလျှောက်မယ်လို့ရည်ရွယ်ထားတဲ့ phd scholarship တွေက ဧပြီလထဲမှာ deadline က ခပ်များများဖြစ်နေတယ် ..။ ထုံးစံအတိုင်း deadline နီးမှ idea ထွက်တဲ့ ဦးနှောက်က အဲဒီအချိန်ရောက်မှပဲ အပူတပြင်းအသုံးပြုလို့ ရမယ်ထင်ပါတယ်..။ ကျောင်းတုန်းက သူငယ်ချင်းတစ်ယောက်ပြောဖူးသလို ညဏ်ကောင်းတဲ့သူတွေက ယေဘူယျအားဖြင့် ပျင်းကြတယ်တဲ့ ..။ အဲဒါမှပဲ ကြိုးစားကြတဲ့ အခြားပုံမှန်လူတွေနဲ့ ရလဒ်က အတူတူဖြစ်သွားပြီး လောကကြီးက မျှမျှတတဖြစ်သွားသတဲ့ ..။ အဲဒီလူ ၂ မျိုးမဟုတ်ဘဲ ညဏ်လည်းကောင်း၊ ကြိုးလည်းကြိုးစားတဲ့သူတွေ ကတော့ အခြားသူတွေထက် အောင်မြင်သူတွေ ဖြစ်လာကြပါသတဲ့ ..။ သေချာတာက ကျမက ညဏ်ကောင်းတယ်လို့ ကိုယ့်ဘာသာသတ်မှတ်ပြီး အလွန်ပျင်းတဲ့သူမျိုး ..။ အထူးသဖြင့် စာလုပ်ရတဲ့ အခါမျိုးမှာပေါ့ ..။ အဲဒါကြောင့်လည်း အများထက်ထူးကဲပြီး ထူးချွန်ထက်မြတ်မနေဘဲ .. အများနဲ့တန်းတူ သာမာန်သူလိုကိုယ်လိုပဲဖြစ်နေတာ ....။ ကြုံမိသမျှ သူငယ်ချင်း အပေါင်းအသင်းတွေ ကတော့ ကျမကို ကြိုးစားတဲ့သူဆိုပြီး အမြဲပြောဆိုသတ်မှတ်ကြတယ် ..။ ဘာကြောင့် အဲသလို ထင်လေတယ်တော့မသိ ..။ ကိုယ့်ကိုယ်ကိုတော့ ပျင်းလွန်းလို့ မကြိုးစားလွန်းလို့ အမြင်တွေ ကတ်လွန်းလို့ ..။\nစိတ်ခံစားချက်၊ အတွေးအခေါ်တွေက နေရာဒေသကိုလိုက်ပြီးပဲ ပြောင်းတတ်သလား၊ အချိန်ကာလကို လိုက်ပြီးပဲ ပြောင်းတတ်သလား၊ အခြေအနေပေါ်မူတည်ပြီး ပြောင်းတတ်လေသလားမသိ ..။ ဒီပြန်ရောက်ကတည်းက သီချင်းတွေ သိပ်နားမထောင်ဖြစ်ခဲ့တော့ ဟိုအရင်ကလို သီချင်းခံစားမှုအက်ဆေးတွေ မရေးဖြစ်တာ တော်တော်ကြာပြီ ..။ ကဗျာဆိုရင် ပိုဆိုးတော့တာပေါ့ ..။ ကဗျာလို့ သတ်မှတ်လို့ရမယ့် စကားလုံး တစ်လုံးစနှစ်လုံးစတောင် ခေါင်းထဲက ထွက်မလာတော့ ...။ ဖြစ်နိုင်ရင် ကဗျာတွေ အများကြီး ရေးချင်မိတယ် ..။ ရေးနေကျပုံစံအတိုင်း ကာရံမဲ့ကဗျာတွေ ..။ နဘေကာရံကဗျာဆိုတာတော့ ဒီတစ်သက်ရေးတတ်ပါ့မလား ယုံကြည်မှုမရှိ ..။ ပါရမီမရှိတဲ့အထဲ ကာရံတွေနောက်လိုက်ပြီး ရေးမိရင် အကြောင်းအရာက ဘယ်လိုမှ ဆက်စပ်တတ်မှာမဟုတ် ...။ ၀တ္ထုရှည်တစ်ပုဒ်လောက်တော့ ဒီနှစ်ထဲမှာ ရေးဖြစ်အောင် ရေးချင်တယ် ...။ ရေးရင်းနဲ့ အဆုံးမသတ်တတ်မှာလည်း စိုးမိသေးတယ် ..။ မြန်မာနိုင်ငံပြန်ရောက်ပြီးကတည်းက ရေးဖြစ်ခဲ့တာက ကိုယ်ပိုင်ခံစားချက် သံတူကြောင်းကွဲတွေက ခပ်များများရယ် ...။ အချို့သူတွေပြောကြသလို ဘလော့ဂ်ဘက်မှာ ရေးတဲ့သူတွေရော ဖတ်တဲ့သူတွေရော သိသိသာသာလျော့သွားပြီး ဖေ့ဘုတ်ဘက်ကို ရောက်သွားကြပေမယ့် ကျမကတော့ ခုထက်ထိ ဘလော့ဂ်ကို ဖက်တွယ်ထားတုန်း ..။ ရေးချင်လာတဲ့အခါတိုင်း ရေးဖို့အချိန်ရလာတိုင်း ဒီနေရာလေးမှာပဲ ... ရေးချင်သမျှကို ရေးနေမိဆဲ ..။\nစကားမစပ် ဆရာမဂျူးရဲ့ လုံးချင်းစာအုပ်အသစ် “ဆုံနေရက်နဲ့ လွမ်းလေခြင်း” ကို ဖတ်ပြီးသွားပါပြီ ..။ ကြားထားခဲ့တဲ့အတိုင်း လာဗင်ဒါပန်းခရမ်းရောင်လေးတွေကလည်း ဇာတ်လိုက်အနေနဲ့ ပါတာပေါ့...။ ချစ်စရာ ပန်းခရမ်းရောင်လေးတွေလေ ..။ ဇာတ်လမ်းကိုတော့ မဝေဖန်တော့ပါဘူး ..။ ဆုံနိုင်ရက်နဲ့ ကွဲလေခြင်း ဆိုသလိုဖြစ်နေလို့ပါ ..။\nသီချင်းတွေထဲမှာ ခုတလော အမြဲနားထောင်ဖြစ်တဲ့သီချင်းက လေးဖြူရဲ့ “စိတ်ပူတယ်” ဆိုတဲ့သီချင်းပါပဲ ..။ သီချင်းစာသားရော သံစဉ်ရောကြိုက်လွန်းလို့ ဖုန်း ringtone လုပ်ထားတော့ ဖုန်းမြည်တိုင်း အဲသီချင်းကို နားထောင်ဖြစ်တယ်..။\n♫ ♪..မင်း အဆင်ပြေပါ့မလား စိုးရိမ်တယ်..\nမင်းးး ဒီအချိန် တစ်ယောက်တည်းရှိနေချိန် ...\nမင်းးးး ချောင်မှာ တစ်ယောက်တည်း ကြိတ်ငိုနေဦးမလား ...... ..♫ ♪\nမင်းးး လိုနေချိန်တိုင်း ရှိချင်တယ် ....\nမင်းးးး မလိုရင် ချန်ထားခဲ့နိုင်တယ် ....\nမင်းးး အဆင်မပြေမှာပဲ .. စိတ်ပူနေမိတယ် ..♫ ♪ -_- -_- -_-\nအချစ်အကြောင်း စကားစမြည် ~~\nPhyu Lwin February 16, 20145Comments\nတစ်ရက်တော့ လူမှုကွန်ယက်လို့ ခေါ်တဲ့ facebook တစ်ခွင်မှာ ဓါတ်ပုံမျိုးစုံ၊ ခံစားချက်မျိုးစုံနဲ့ အချစ်အကြောင်းကို ဖွင့်ဆိုပြနေကြလေရဲ့ ....။ ချစ်သူများနေ့လို့ သတ်မှတ်ထားကြတဲ့ ဖေဖော်ဝါရီ ၁၄ ရက်မှာပေါ့ ...။ အထာပေါင်းစုံနဲ့ ဆရာကြီး ဆရာမကြီးများကလည်း ဆုံးမစကားတွေ မှာတမ်းချွေလား ချွေကြရဲ့ ...။ ၁၅ ရက်နေ့မှာ သူငယ်ချင်းတစ်ယောက်တင်တဲ့ status လိုမျိုးပေါ့ “တော်ပါသေးရဲ့ ၁၅ ရက်နေ့ရောက်လာလို့ .. လက်ဆုပ်လက်ကိုင်မပြနိုင်တဲ့သူဆိုတော့လည်း တနေ့လုံး အသံတောင်မထွက်ရဲဘူး” တဲ့ :D :D ကိုယ်တွေကတော့ ပွဲကြည့်ပရိသတ် ..။ ပရိသတ်လုပ်ရင်းနဲ့ အချစ်အကြောင်းကို တွေးမိတယ် ..။ ကျမသတ်မှတ်ထားတဲ့ အချစ်ဆိုတဲ့အရာက ဘာလဲပေါ့ ...။ facebook မှာ ဆရာကြီးတစ်ချို့ အထာကြီးနဲ့ ရေးသလို “အချစ်အချစ်ချည်းလုပ်မနေနဲ့ .. ဘုရားတရားလိုက်စားဖို့ .. မိဘကို ပြုစုလုပ်ကျွေးဖို့လည်း သတိရကြဦး” ဘာဘာညာညာ သတိပေးသလိုပေါ့ .. ။ သူတို့တော့ မိဘကို ဘယ်လောက်အလုပ်အကျွေးပြုကြလဲမသိ ... သူတပါးကိုတော့ အဲသလို ဝေဖန်ရေး လေကန်ရေးလုပ်နေကြတာတွေလည်း ဒုနဲ့ဒေး ..။ တကယ်တော့ ကဏ္ဍတွေက သီးသန့်စီ ..။ လူတိုင်း သူတို့ ခံစားချက်ကို ဖော်ပြဖို့ ရေးသားဖို့ အခွင့်အရေးရှိနေကြတာပဲမဟုတ်လား ..။\nထားပါတော့ ... စကားချည်းတွေကလည်း အများကြီး ... :-) :-)\nကျမရေးချင်တဲ့ အချစ်က သူစိမ်းတွေဖြစ်တဲ့ ချစ်သူတွေကြားမှာရှိတဲ့အချစ် ..။ အချစ်ဆိုတာတော့ လူတိုင်းနီးပါး ကြုံဖူးကြတယ် ..။ ခံစားဖူးကြတယ် ..။ အဓိပ္ပာယ်အမျိုးမျိုးဖွင့်ဆိုကြတယ် ..။ အချစ်ကြောင့် ပျော်ရွှင်ကြတယ် ၀မ်းနည်းကြတယ် ..ခံစားချက်မျိုးစုံကို ခံစားဖူးကြတယ် ...။ တကယ်တော့ အချစ်က သူ့ဘာသာအေးအေးချမ်းချမ်းရှိနေပေမယ့် ကိုယ်နဲ့ပတ်သက်လိုက်မိတဲ့ အခြားသူတစ်ယောက်အပေါ်မှာ မူတည်ပြီး ခံစားချက်တွေ ပြောင်းလဲသွားတယ် ...။ တချို့ကတော့ အချစ်ဆိုတာ ပေးဆပ်ခြင်း လို့ ဆိုကြတယ် ..။ အချို့ကတော့ ရယူပိုင်ဆိုင်ခြင်းတဲ့ ..။ ကျမယုံကြည်တဲ့အချစ်ကတော့ ရယူပိုင်ဆိုင်ခြင်း ပါပဲ ..။ လူတစ်ယောက်က သူချစ်တဲ့သူကို စွန့်လွှတ်ဖို့တော့ စချစ်ခဲ့မှာမဟုတ်ပါဘူး ..။ အချစ်ဆိုတာကို ခေါင်းစဉ်မှားတပ်ထားတဲ့ အပျော်ရည်းစားထားတာကလွဲရင်ပေါ့ ..။ တကယ်လို့ စွန့်လွှတ်နိုင်တယ်လို့ အစကတည်းက တွေးမိရင်တော့ အစကတည်းက မချစ်တာ အကောင်းဆုံးပဲ ..။ စွန့်လွှတ်နိုင်တယ်ဆိုကတည်းက အဲဒါ အချစ်စစ်မဟုတ်လို့ပဲ ..။ သူ့ဘက်က စွန့်လွှတ်နိုင်တယ်ဆိုပေမယ့် တစ်ဖက်သားရဲ့ ခံစားချက်က ဘယ်လိုဖြစ်နိုင်လဲဆိုတာ ကိုယ်ချင်းစာသင့်တယ် ..။ ချစ်သူနဲ့ ကွေကွင်းရတာလည်း ဒုက္ခတစ်မျိုးပဲ မဟုတ်ပါလား...။\n၀တ္ထုတွေ ဇာတ်လမ်းတွေထဲမှာလည်း ခဏခဏကြားဖူးတယ် ..။ “မင်းဘ၀ လှပဖို့ ထွက်သွားရတာ” ဘာညာဘာညာပေါ့ ..။ အဲဒီလိုပြောကတည်းက အဲဒီယောက်ျားလေးက အဖြစ်မရှိတဲ့ အရည်အချင်းမရှိတဲ့သူမျိုးလို့ ကျမတော့ သတ်မှတ်တယ် ..။ (p.s ကျမက မိန်းကလေးမို့ မိန်းကလေးဘက်က ခံစားချက်ကို ဦးစားပေးပြီး ရေးပါမယ်) တကယ်တမ်း မိန်းကလေးအများစု လိုချင်တဲ့ချစ်သူမျိုးက ဘယ်လိုအခြေအနေမှာပဲ ဖြစ်ပါစေ .. ကိုယ့်ကို လက်လွှတ်မသွားတတ်တဲ့ ချစ်သူမျိုးပါ ..။ “မင်းစိတ်ချမ်းသာသလို ဆုံးဖြတ်ပါ .. ထားသွားလည်းကိစ္စမရှိပါဘူး” “ငါနဲ့ဝေးသွားရင် မင်းဘ၀ ပိုအဆင်ပြေလိမ့်မယ်” ဆိုတဲ့ ဝေးသွားခဲ့ရင် ဘယ်လိုမှမခံစားရဘူးလို့ အဓိပ္ပာယ်ရတဲ့ စကားလုံးတွေထက် “မင်းကို ပိုင်ဆိုင်ခွင့်ရဖို့ အကောင်းဆုံးအခြေအနေတစ်ခုကို ဖန်တီးနိုင်အောင် ကြိုးစားနေတယ်” ဆိုတဲ့ စကားတွေကို မျှော်လင့်တတ်ကြတာပါ ..။\nတကယ်တမ်းအချစ်စစ်စစ်သာဖြစ်မယ်ဆိုရင် .. ချစ်သူကို ပိုင်ဆိုင်ရဖို့ အခြေအနေတစ်ခုရောက်အောင် ကြိုးစားပါလိမ့်မယ် ...။ ဘယ်လိုအခက်အခဲ အဆင်မပြေမှုတွေနဲ့ ကြုံလာရပေမယ့် .. relationship ကို တည်မြဲအောင် ကြိုးစားကြမှာပါပဲ ..။ လွယ်လွယ်နဲ့ လက်လွှတ်နိုင်တယ်ဆိုတာ တကယ်မချစ်တဲ့သူတွေရဲ့ သူရဲဘောကြောင်တဲ့ လုပ်ရပ်တွေပါ ..။ ချစ်သူတွေကြားထဲ ခဏတဖြုတ် စကားများ အဆင်မပြေဖြစ်ခဲ့ကြရင်တောင်မှပဲ လမ်းခွဲမယ် ဆိုတဲ့စကားလုံးအစား အခြားစကားလုံးတွေနဲ့ပဲ စကားနိုင်လုကြရင်း မူရင်းအခြေအနေရောက်အောင် ဖြေရှင်းသွားကြတာမျိုးက ချစ်တတ်သူတွေရဲ့ လုပ်ရပ်တွေပါ ..။ အဲဒါကြောင့် ချစ်သူနှစ်ဦး ခွဲခွာကြရတယ်ဆိုတာ တစ်ဖက်ဖက်ကတော့ အချစ်မစစ်လို့ပါပဲ ..။ အချစ်စစ်သာမှန်ရင် ကိုယ်ချစ်တဲ့သူကို ဘယ်သူမှ လက်မလွှတ်နိုင်ကြဘဲ ... စွန့်လွှတ်ဖို့ စိတ်ကူးမိကြမှာမဟုတ်ပါဘူး ...။ နှစ်ဦးသားနီးစပ်ဖို့အရေးအတွက် ကြိုးစားကြရင်း relationship ကို ခိုင်မြဲအောင် ကြိုးစားနေကြမှာပါပဲ ..။ ရုပ်ဝတ္ထုပစ္စည်း ပိုင်ဆိုင်မှုတွေနောက်လိုက်ရင်း အချစ်ကိုမေ့ထားကြသူတွေရဲ့ လုပ်ရပ်ကတော့ တစ်ကဏ္ဍပေါ့လေ ....။\nPhyu Lwin February 01, 20147Comments\nအချိန်တွေ အကုန်မြန်လွန်းတာ ၂၀၁၄ ခုနှစ်အတွက် ဇန်န၀ါရီ တစ်လတောင် ကုန်ဆုံးသွားပြန်ပြီ ...။ မနေ့က ဇန်န၀ါရီ ၃၁ ရက်က ကျမရဲ့ မွေးနေ့ ..။ ဒီနှစ်မွေးနေ့မှာ တစ်နေကုန်အလုပ်လုပ်ဖြစ်ပေမယ့် ညနေပိုင်းမှာတော့ အိမ်မှာပဲ မိသားစုနဲ့ ခွေးတွေ ကြောင်တွေနဲ့ ဖြတ်သန်းဖြစ်တယ် ..။ သိပ်မကြာသေးခင်ကပဲ ခွေးလေး ၂ ကောင်မွေးထားတယ် ..။ ရိုးရိုးခွေးလေး ၁ ကောင် အမွေးစုတ်ဖွား ခွေးဖြူလေး တစ်ကောင်ရယ် ကြောင်က ၅ ကောင် ..။ နောက်များမှ သူတို့အကြောင်း တခမ်းတနား စာရေးဖြစ်အောင် ရေးပါဦးမယ် ...။\n၂၀၁၄ နှစ်စပိုင်းကတည်းက ဒီတစ်နှစ်အတွင်းမှာ ဖြစ်ချင်တဲ့ မျှော်လင့်ထားတဲ့အိပ်မက်တွေကို အမှတ်ထင်ထင်ဖြစ်နေအောင် မှတ်တမ်းထင်တဲ့အနေနဲ့ blog မှာ စာစီထားမယ်လို့ စိတ်ကူးဖြစ်ပေမယ့် မရေးဖြစ်ခဲ့ပါဘူး ..။ မနေ့က မွေးနေ့ကို ဖြတ်သန်းပြီးသွားတဲ့အခါ အသက်တစ်နှစ်ကြီးသွားတယ်ဆိုတာကို ခံစားမိလာတာနဲ့အမျှ အိပ်မက်တွေကို အကောင်အထည်ဖော်ဖို့ မျှော်လင့်ချက်က ပိုခိုင်မာလာတယ် ...။\nAfter 31th January,,,,\nWhat’s I want?? What’s I expect?? What’s I wanna do??\n၂၀၁၄ ခုနှစ်အတွင်း .... ပြီးခဲ့တဲ့ပို့စ်မှာ ရေးထားခဲ့သလို အပြောင်းအလဲကို လက်ခံပြီးသွားပြီ ..။ အလိုက်သင့်နေထိုင်နိုင်အောင် ကြိုးစားနေရင်း .. အိပ်မက်တွေကို ဆုပ်ကိုင်ထားဆဲ ...။\nOkay!! ၂၀၁၄ အတွက် ကျမရဲ့ အိပ်မက်တွေ ချရေးကြည့်ပါမယ် ..။ နှစ်ကုန်ပိုင်းရောက်ရင်တော့ အဲဒီအိပ်မက်တွေအားလုံး အကောင်အထည်ဖော်ဖြစ်ခဲ့မခဲ့ ဒီပို့စ်ကို ပြန်ကြည့်ရင်း ပြန်စစ်လို့ရပါပြီ ..။\nပထမဆုံးအနေနဲ့ ပညာရေးပေါ့ ..။ ဒါကလည်း ကျမရဲ့ ၀ါသနာတစ်စိတ်တစ်ပိုင်းပါပဲ ...\nဒီနှစ်အတွင်း Ph.D scholarship တစ်ခုရချင်ပါတယ် ...။ အင်တာနက်သုံးဖြစ်တိုင်း ကြည့်ဖြစ်တဲ့ဆိုဒ်တွေက scholarship နဲ့ဆိုင်တဲ့ website တွေကလည်း အပါအ၀င်ပါပဲ ..။ ဘယ်ဘာသာရပ်နဲ့လည်းဆိုရင် Social science နဲ့ လျှောက်ချင်တယ် ..။ အထူးသဖြင့် rural development နဲ့ ပတ်သက်တဲ့ သုတေသနတစ်ခုကို စာတမ်းရေးချင်လို့ပါ ...။ ကြည့်ဖြစ်တိုင်းတွေ့မိတဲ့ offer တော်တော်များများက Master courses တွေအတွက် ဦးစားပေးပြီး ပေးကြတာများတယ် ..။ Doctoral studies အတွက် အနည်းဆုံး ၃ နှစ်ပေးရတာဆိုတော့ နှစ်နည်းနည်းနဲ့ အရေအတွက်များများပေးလို့ရတဲ့ မာစတာတန်းတွေပဲ ပေးချင်ကြတာမျိုးထင်ပါတယ် ..။ နိုင်ငံအနေနဲ့ကတော့ မပြောတော့ပါဘူးနော် ...။ ရောက်ဖြစ်တဲ့အခါ ဒီနေရာမှာ စာရေးရင် ဘယ်နိုင်ငံမှာလည်းဆိုတာ အားလုံးတွေ့ရမှာပါ ...။\nနောက်ပြီးတော့ မိသားစုအရေး ...။\nမောင်နှမတွေထဲမှာ သူ့ပညာရေးနဲ့ သူ့အလုပ်အကိုင်နဲ့ အားလုံး အခြေတကျရှိနေကြပြီဖြစ်ပေမယ့် .. အငယ်ဆုံးမောင်လေးကတော့ ပြီးခဲ့တဲ့ နှစ်ကုန်ပိုင်းကမှ ဘွဲ့တစ်ဘွဲ့ရပါတယ် ..။ စာဆက်လုပ်ဖို့လည်း ၀ါသနာမပါ .. စီးပွားရေးလုပ်ဖို့လည်း လူရည်မလည်ဆိုတော့ သူ့ဘ၀ကို အဆင်ပြေပြေဖြစ်အောင် လမ်းညွှန်ပေးနိုင်တဲ့သူဖြစ်ချင်မိတယ် ..။ ဘာလုပ်ခိုင်းရမယ်ဆိုတာ သေချာမစဉ်းစားတတ်သေးပဲ သူ့အတွက် ပူနေရတယ် ..။ ကျမက ကိုယ့်အတွက်ကိုတော့ ဘာဆက်လုပ်ရမယ် ဘယ်လိုလုပ်မယ်ဆိုတာ ရှင်းရှင်းလင်းလင်းတွေးတတ်ပေမယ့် အခြားသူတစ်ယောက်အတွက်တော့ သင့်လျော်ရာကို လမ်းကြောင်းပေးတတ်သူမဟုတ်ဘူးထင်တယ် ...။ သူ့ဘ၀ကို အကောင်းဆုံးဖြစ်အောင် လမ်းပြပေးနိုင်တဲ့သူ၊ ပံ့ပိုးပေးနိုင်တဲ့သူဖြစ်ချင်တယ် ..။သူ့ဘ၀လှပသွားရင် မိဘနှစ်ပါးစလုံး ပျော်ရွှင်ကြည်နူးကြမှာမို့ မိဘကို ကျေးဇူးဆပ်ခြင်းတစ်မျိုးပါပဲ ...။\nပြီးတော့ အလုပ်အကိုင် ...စီးပွားရေး??\nဒါနဲ့ပတ်သက်လို့ကတော့ ပညာရေးနဲ့ဆက်စပ်နေတော့ ထွေထွေထူးထူးသိပ်မရှိပါဘူး ...။ ပညာဆက်သင်ရင်း သုတေသနတွေလုပ်ရင်း စာတမ်းတွေရေးမယ် ...။ အသိအမှတ်ပြုထားတဲ့ ဂျာနယ်တွေမှာ ပါနိုင်ဖို့ကြိုးစားမယ် ..။ ဒီလောက်ပါပဲ ..။\nနောက်တစ်ခုက လူမှုရေး ???\nဟိုးအရင်ကတည်းက သိပြီးသားအပေါင်းအသင်း၊ သူငယ်ချင်း၊ လုပ်ဖော်ကိုင်ဘက်တွေ၊ အခုနောက်ပိုင်းမှ သိကျွမ်းလာတဲ့သူအားလုံးနဲ့ အဆက်မပြတ်အောင် နေပါမယ် ..။ တစ်ယောက်တည်း သီးသန့်နေရတာကို ကြိုက်တတ်တဲ့သူမျိုးဖြစ်ပေမယ့် လူဆိုတာ လူ့အဖွဲ့အစည်းတွင်းမှာနေရတာဆိုတော့ အဖွဲ့အစည်းနဲ့ ကင်းကွာပြီးမနေဖြစ်အောင် ကြိုးစားပါမယ် ..။ Email ယဉ်ကျေးမှု၊ Phone ယဉ်ကျေးမှု တွေကို လိုက်နာနိုင်အောင် ကြိုးစားပါမယ် ....။ ဘယ်လောက်ပဲ အလုပ်ရှုပ်နေပါစေ မေးလ်တစ်စောင်ဝင်လာရင် ချက်ချင်း reply လုပ်တတ်တဲ့အကျင့်၊ စီနီယာ၊ ဂျူနီယာ၊ ဆရာတွေကို တခါတလေဖုန်းနဲ့ နှုတ်ဆက်တဲ့အကျင့်တွေကို ကျင့်သုံးပါမယ် ..စသဖြင့် စသဖြင့်ပေါ့ ...။\nမနက်ခင်းတိုင်း၊ ညအိပ်ခါနီးတိုင်း ဘုရားရှိခိုး၊ မေတ္တာပို့တဲ့အကျင့်၊ ဘုရားဆွမ်းတော်ကပ်၊ သောက်တော်ရေချမ်းဆက်ကပ်တဲ့အကျင့်တွေကို တနေ့မှမပြတ်စေရအောင် သတိထားကြိုးစားပါမယ်။ မိသားစုနဲ့အတူတူ အလှူတွေလုပ်ရင်း ဒီနှစ်သင်္ကြန်မှာ တရားစခန်းဝင်ဖြစ်အောင် ကြိုးစားပါမယ် ..။\nပြီးတော့ ကျမရဲ့ ၀ါသနာ ???\n၀ါသနာကတော့ သိကြတဲ့အတိုင်း စာရေးတာပါပဲ ..။ မြန်မာနိုင်ငံမှာ ရှိနေတုန်း အက်ဆေးတစ်ချို့ ကောင်းကောင်းရေးရင်း မဂ္ဂဇင်းတွေကို ပို့မယ်လို့ စဉ်းစားထားပါတယ်..။ ဒါပေမယ့် ဒါက သိပ်တော့ မသေချာပါဘူး .. ကျမ အရည်အသွေးမီအောင် ရေးနိုင်မှာ မဟုတ်ဘူးထင်တယ် ..။ အဓိက က အချိန်မပေးနိုင်မှာကြောင့်ပါ ..။ ဒါပေမယ့်လည်း မျှော်လင့်ထားတာကတော့ Blog မှာ အနည်းဆုံး ပို့စ် ၅၀ ပြည့်အောင်တော့ ရေးဖြစ်ဖို့ ကြိုးစားပါမယ် ..။\nအချစ်ရေးတော့ မရေးတော့ပါဘူး :D :D\nပြန်ဖတ်မိရင်း ဒါကို တော်တော်များများ tag post အနေနဲ့ရေးရင် ကောင်းမှာပဲလို့ စိတ်ကူးမိတယ် ..။ စာဖတ်သူတွေလဲ ဘလော့ဂါတွေရဲ့ ၂၀၁၄ အတွက် မတူညီတဲ့အိပ်မက်တွေကို ခံစားခွင့်ရရင်း ဘလော့ဂါတွေလည်း ကိုယ့်အိပ်မက်တွေကို မှတ်တမ်းတင်ရင်း ပျော်စရာကောင်းမယ်ထင်ပါတယ် ..။\nfacebook မှာတော့ မိုးသက်ရယ်၊ အသူရယ်၊ ရိုးမြေကျရယ် ကို ပြောပြီးပါပြီ ..။\nဘလော့မှာတော့ အမြဲလာလည်ပြီး အားပေးတတ်တဲ့ မမစံပယ်၊ မမအိုင်အိုရာ ...\nပြီးတော့ ကျမသိတဲ့ မမိုးငွေ့၊ မပစ်၊ ကန်ဒီ၊ စုမြတ်၊ အန်တီတင့်၊ ဆရာဟန်ကြည်၊ နွေလ\nတကယ်တော့ ကျမက blogger တော်တော်များများကို မသိတာကများတယ်ထင်တယ် ..။ အားလုံးလိုလို ရေးဖြစ်ရင်ကောင်းမှာပဲနော် ..။ ဒီပို့စ်ကို လာဖတ်မိတဲ့ blogger သူငယ်ချင်းတွေလည်း ကိုယ်နဲ့ရင်းနှီးတဲ့နောက်ထပ် blogger တွေကို ထပ် tag ပြီး အိပ်မက်ကလေးတွေ ချရေးစေရင် တကယ် ပျော်မိမှာပါ ....။


၁။ အကယ်၍လူနာတစ်ဦးတစ်ယောက်က ဆေးရုံသို့အရေးပေါ်သွားရန်လိုပါက အသင်းမှ ဘတ် ၁၅၀ – ၁၀၀၀ ကူညီသည်။\nမည်သို့ပင်ဖြစ်စေ အခြေအနေအရလိုအပ်ချက်များနှင့်အညီ ကူညီသွားမည်ဖြစ်သည်။ အကယ်၍ သေ ဆုံးသူဘက်မှ အလွန်အခက်အခဲနှင့်ကြုံနေပါက အသင်းမှ အသုဘအတွက်အစအဆုံးကူညီပေးမည် ဖြစ်သည်။\nThis entry was posted in Uncategorized on September 25, 2013 by andamanceia.\n← GLT Buddy…..We love each other. ဖန်ငါခရိုင်ရှိ PCC နှင့် CBO ဘန်နင်ယန်စာကြည့်တိုက်အသင်းတို့သည် ခိခက်ဆေးခန်းမှ အခြေခံကျန်းမာရေးပြုစု နည်း လေ့လာသင်ယူခဲ့ကြသည်။ →


MINISTRY OF FOREIGN AFFAIRS » President of Myanmar has appointed U Myo Myint Than as Ambassador Extraordinary and Plenipotentiary of the Republic of the Union of Myanmar to the Kingdom of Thailand\nThe President of the Republic of the Union of Myanmar has appointed U Myo Myint Than, Ambassador Extraordinary and Plenipotentiary of the Republic of the Union of Myanmar to the People’s Republic of Bangladesh, as Ambassador Extraordinary and Plenipotentiary of the Republic of the Union of Myanmar to the Kingdom of Thailand.\nDated. 21 April 2017\nပြည်ထောင်စုသမ္မတမြန်မာနိုင်ငံတော်၊ နိုင်ငံတော်သမ္မတသည် ဘင်္ဂလားဒေ့ရှ်ပြည်သူ့ သမ္မတနိုင်ငံဆိုင်ရာ အထူးအာဏာကုန် လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီး ဦးမျိုးမြင့်သန်းအား ထိုင်းနိုင်ငံဆိုင်ရာ အထူးအာဏာကုန် လွှဲအပ်ခြင်းခံရသော ပြည်ထောင်စုသမ္မတ မြန်မာနိုင်ငံတော် သံအမတ်ကြီးအဖြစ် ပြောင်းရွှေ့ခန့်အပ်လိုက်ပြီး ဖြစ်သည်။\nရက်စွဲ၊ ၂၀၁၇ ခုနှစ် ဧပြီလ ၂၁ ရက်


Acrocyanosis - Hello Sayarwon\nHelloSayarwon » ကျန်းမာရေး အခြေအနေများ » ကျန်းမာရေးအားလုံး » ကျန်းမာရေးအခြေအနေများ » Acrocyanosis\nAcrocyanosis ဆိုတာ ခြေထောက်နှင့် လက်တို့ရှိ အရေပြားကို ထောက်ပံ့ပေးသော သွေးကြောများ တွင်ဖြစ်တဲ့ရောဂါ တစ်မျိုးဖြစ်ပါတယ်။ ထိုသွေးကြောငယ်လေးများဟာ ခြေထောက်နှင့် လက်တို့ရှိ အရေပြားဆီသို့ လိုအပ်သော အာဟာရနှင့် အောက်စီဂျင်များ သယ်ဆောင်ပေးပါသည်။ ထို့ကြောင့် အရေပြားသို့ သွေးစီးဆင်းမှု မလုံလောက်ပါက အာဟာရနှင့် အောက်စီဂျင်များရရှိမှု နည်းပြီး အရေပြား အရောင်မှာ နက်ပြာ သို့မဟုတ် ခရမ်းပြာရောင်သို့ပြောင်းလဲ သွားပါတယ်။ ထိုအခြေအနေကို Cyanosis ဟုခေါ်ပါတယ်။\nဒီရောဂါဟာ ကင်ဆာမဟုတ်ပါ။ သို့သော် ခန္တာကိုယ် တစ်နေရာရှိ ပြင်းထန်ရောဂါ တစ်ခုခုကို ညွှန်းဆိုနေတတ်ပါသည်။ ဥပမာ နှလုံးနှင့် သွေးကြောဆိုင်ရာ သို့မဟုတ် အသားတစ်ရှူး ဆိုင်ရာ ရောဂါတစ်ခုခု ရှိခြင်းကြောင့် ပြတဲ့ လက္ခဏာတစ်မျိုး ဖြစ်တတ်ပါတယ်။\nAcrocyanosis က ဘယ်လောက်အဖြစ်များသလဲ\nဒီရောဂါဟာ ရှားတဲ့ ရောဂါတစ်မျိုးဖြစ်ပါတယ်။ အမျိုးသားတွေထက် အမျိုးသမီးတွေမှာ ပိုအဖြစ်များပါတယ်။ အချက်အလက်များထပ်မံသိရှိဖို့အတွက် ဆရာဝန်နဲ့ တိုင်ပင်ဆွေးနွေးသင့်ပါတယ်။\nAcrocyanosis ရဲ့ အဖြစ်အများဆုံးရောဂါလက္ခဏာတွေကတော့\nရောဂါဖြစ်တဲ့ ခြေထောက်နဲ့ လက်များ အေးစက်နေခြင်း၊ အပြာရောင်သမ်းခြင်း တို့ပဲဖြစ်ပါတယ်။ မကြာခဏ ချွေးပြန်သကဲ့သို့ စိုစွတ်နေတတ်ပါတယ်။ ရောင်ရမ်းခြင်းများ လည်းရှိတတ်ပါတယ်။ အအေးဒါဏ် နှင့်ထိတွေ့ပါက ပိုဆိုးလာတတ်ပြီး အနွေးဓါတ်ပြန်ရပါက ပြန်လည်ကောင်းမွန်လာပါတယ်။ နာကျင်မှု မရှိတတ်ပါဘူး။ ရောဂါဖြစ်သော လက် သို့မဟုတ် ခြေထောက်ရှိ သွေးကြာများ ပိတ်ဆို့ခြင်းမရှိသောကြောင့် သွေးခုန်နှုန်းများ မှာပုံမှန်ရှိတတ်ပါတယ်။\nအရေပြားသို့ သွေးစီးဆင်းမှု မလုံလောက်ပါက အာဟာရနှင့် အောက်စီဂျင်များရရှိမှု နည်းပြီး အရေပြား အရောင်မှာ နက်ပြာ သို့မဟုတ် ခရမ်းပြာရောင်သို့ပြောင်းလဲ သွားပါတယ်။ ထိုအခြေအနေကို Cyanosis ဟုခေါ်ပါတယ်။\nထို့ကြောင့် Acrocyanosis ဟုခေါ်ပါတယ်။\nငါ့ဆီမှာ Acrocyanosis ဖြစ်နိုင်ခြေကိုဘာ်တွေက မြင့်တက်စေသလဲ\nAcrocyanosis ကို ဘယ်လိုအတည်ပြုပါသလဲ\nAcrocyanosis ကို အဓိကအားဖြင့်ဆရာဝန်မှ ရောဂါရာဇဝင်မေးခြင်း၊ စမ်းသပ်ခြင်း တို့ဖြင့် အတည်ပြုပါသည်။ သွေးခုန်နှုန်း စမ်းသပ်ခြင်းဖြင့် အခြားရောဂါများဖြစ်ပါက သွေးခုန်နှုန်း ပုံမှန်မဟုတ်ခြင်းများ ကိုတွေ့ရပြီး Acrocyanosis တွင်တော့ သွေးကြာများ ပိတ်ဆို့ခြင်းမရှိသောကြောင့် သွေးခုန်နှုန်းများ မှာပုံမှန်ရှိတတ်ပါတယ်။ Pulse oximetry စက်ကလေးဖြင့် သွေးခုန်နှုန်းသာ မက သွေးထဲတွင် အောက်စီဂျင် ပမာဏ မည်မျှရှိသည်ကို သိနိုင်ပါသည်။ Raynaud’s phenomenon နှင့် ကွာခြားချက်မှာ ဒီရောဂါမှာ Cyanosis အရေပြားများပြာနှမ်းခြင်းဟာ ဆက်တိုက်ဖြစ်တတ်ပါတယ်။ အခြားသော အရေပြားပြောင်းလဲမှုများ၊ နာကျင်မှု နှင့် အနာဖြစ်ခြင်းများ မတွေ့ရပေ။ Capillaroscopy နှင့် အခြားသော ဓါတ်ခွဲ စမ်းသပ်မှုများ ကို အသားတစ်ရှူး ဆိုင်ရာ ရောဂါတစ်ခုခု ရှိမရှိ ခွဲခြားလိုသော အခါပြုလုပ်လေ့ ရှိပါတယ်။ ဓါတ်မှန် နှင့် ဓါတ်ခွဲ စမ်းသပ်မှုများကို ရောဂါ အခြေအနေ ပြင်းထန်မှ သာပြုလုပ်လေ့ရှိကြသည်။\nAcrocyanosis ကို ဘယ်လိုကုသပါသလဲ\nAcrocyanosis ကိုကုသရာတွင် အဓိကမှာ ရောဂါဖြစ်သော ခြေထောက်နှင့် လက်ကို အအေးဒါဏ်ကာကွယ်ရန် နှင့် ခြောက်သွေ့အောင်ထားရှိဖို့ ဖြစ်ပါတယ်။ အပူဓါတ်ပေးသော ရှူးဖိနပ်များ၊ ပါးလွှာသော Polypropylene အနားကွပ် ခြေအိတ်၊ လက်အိတ်များ ဝတ်ဆင်ခြင်းဖြင့် ခြောက်သွေ့အောင်ထားရှိနိုင်မှာ ဖြစ်ပါတယ်။\nအများအားဖြင့် အခြားသော ကုသမှုများ မလိုအပ်ပေ။ ရောဂါအခြေအနေ အရမ်းပြင်းထန်ပါက ဆက်တိုက် သွေးကြောကျုံ့ခြင်းကို ကုသရန် Sympathectomy ခေါ်သော ခွဲစိပ်ခြင်းကို ပြုလုပ်နိုင်ပါတယ်။\nလူနေမှုပုံစံပြောင်းလဲခြင်းနဲ့ အိမ်သုံးကုထုံးတွေအသုံးပြုခြင်းက Acrocyanosis ကို ကုသရာမှာ ဘယ်လိုအထောက်အကူပြုနိုင်မလဲ။\nအောက်ဖော်ပြပါ လူနေမှုပုံစံများနဲ့ အိမ်သုံးကုထုံးများက သင့်အနေဖြင့် Acrocyanosis ကိုကုသတဲ့နေရာမှာနဲ့ လိုက်လျောညီထွေဖြစ်အောင်နေတဲ့နေရာတွေမှာ အကူအညီပေးနိုင်ပါတယ်။\nAcrocyanosis. https://www.ahni.com/Specialties/Foot+and+Ankle/Articles/Common+Disorders/Acrocyanosis.html. Accessed October 30, 2017\nAcrocyanosis. https://www.medigoo.com/articles/acrocyanosis/. Accessed October 30, 2017\nAcrocyanosis. https://www.webmd.com/skin-problems-and-treatments/acrocyanosis. Accessed October 30, 2017


FIFA 19 အတွက် ထုတ်လုပ်ထားတဲ့ မန်ယူဂျာစီကို ပရိသတ်တွေ လှောင်ပြောင်နေပြီ\nကျားသစ်ရေ ဒီဇိုင်းနဲ့ မန်ယူအသင်းရဲ့ စတုတ္ထမြောက်ဂျာစီကို ပရိသတ်တွေ လှောင်ပြောင်နေကြပြီ\n30 Nov 2018 . 5:06 PM\nမန်ယူအသင်းဟာ စတုတ္ထမြောက်ဂျာစီဖြစ်တဲ့ ကျားသစ်အရေခွံ ဒီဇိုင်းနဲ့ဂျာစီကို (၆၅)ပေါင်နဲ့ ဈေးကွက်ထဲ စတင်ရောင်းချနေပြီဖြစ်ပြီး အဲဒီဂျာစီဒီဇိုင်းကို လူမှုကွန်ရက်စာမျက်နှာတွေမှာ လှောင်ပြောင်ဝေဖန်မှုတွေ ပြုလုပ်နေကြပါတယ်။ မန်ယူအသင်းဟာ အဲဒီဂျာစီကို အပြင်မှာ ၀တ်ဆင်ဖို့ မဟုတ်ဘဲ FIFA 19 ဂိမ်းထဲက Ultimate Team mode မှာ ထည့်သွင်းမှာဖြစ်ပါတယ်။ မန်ယူအသင်းနဲ့အတူ ဥရောပထိပ်သီးအသင်းတွေဖြစ်တဲ့ ရီးယဲလ်၊ ဂျူဗင်တပ်စ်၊ ဘိုင်ယန်မြူးနစ်အသင်းတွေကလည်း FIFA 19 အတွက် စတုတ္ထမြောက်ဂျာစီတွေ တီထွင်ခဲ့ပြီး ဈေးကွက်ထဲမှာ ရောင်းချသွားမှာပါ။\nဒါပေမဲ့ မန်ယူအသင်း ဂျာစီဒီဇိုင်းက တခြားအသင်းတွေထက် ပိုထူးခြားနေပြီး ကြည့်ရတာအဆင်မပြေလို့ ပရိသတ်တွေက လှောင်ပြောင်နေကြတာဖြစ်ပါတယ်။ Twitter အသုံးပြုသူတစ်ဦးက “နေပါဦး၊ ဒီဂျာစီကို သူတို့ အပြင်မှာ တကယ်ဝတ်ကြမှာလား ” လို့ ရေးသားခဲ့သလို၊ နောက်တစ်ယောက်ကလည်း ” ဒီအင်္ကျီကိုသာ ၀တ်သွားရင် ချီတာ(ကျားသစ်)တွေ ကျွန်တော့်နောက်ကို လိုက်လာမှာပဲ”လို့ လှောင်ပြောင်ရေးသားခဲ့တယ်။ ပရိသတ်ကြီးရော . . မန်ယူအသင်းဂျာစီ ဒီဇိုင်းကိုကြည့်ပြီး ဘာများပြောချင်ပါသေးလဲ . . .\nကြားသဈရေ ဒီဇိုငျးနဲ့ မနျယူအသငျးရဲ့ စတုတ်ထမွောကျဂြာစီကို ပရိသတျတှေ လှောငျပွောငျနကွေပွီ\nမနျယူအသငျးဟာ စတုတ်ထမွောကျဂြာစီဖွဈတဲ့ ကြားသဈအရခှေံ ဒီဇိုငျးနဲ့ဂြာစီကို (၆၅)ပေါငျနဲ့ ဈေးကှကျထဲ စတငျရောငျးခနြပွေီဖွဈပွီး အဲဒီဂြာစီဒီဇိုငျးကို လူမှုကှနျရကျစာမကျြနှာတှမှော လှောငျပွောငျဝဖေနျမှုတှေ ပွုလုပျနကွေပါတယျ။ မနျယူအသငျးဟာ အဲဒီဂြာစီကို အပွငျမှာ ဝတျဆငျဖို့ မဟုတျဘဲ FIFA 19 ဂိမျးထဲက Ultimate Team mode မှာ ထညျ့သှငျးမှာဖွဈပါတယျ။ မနျယူအသငျးနဲ့အတူ ဥရောပထိပျသီးအသငျးတှဖွေဈတဲ့ ရီးယဲလျ၊ ဂြူဗငျတပျဈ၊ ဘိုငျယနျမွူးနဈအသငျးတှကေလညျး FIFA 19 အတှကျ စတုတ်ထမွောကျဂြာစီတှေ တီထှငျခဲ့ပွီး ဈေးကှကျထဲမှာ ရောငျးခသြှားမှာပါ။\nဒါပမေဲ့ မနျယူအသငျး ဂြာစီဒီဇိုငျးက တခွားအသငျးတှထေကျ ပိုထူးခွားနပွေီး ကွညျ့ရတာအဆငျမပွလေို့ ပရိသတျတှကေ လှောငျပွောငျနကွေတာဖွဈပါတယျ။ Twitter အသုံးပွုသူတဈဦးက “နပေါဦး၊ ဒီဂြာစီကို သူတို့ အပွငျမှာ တကယျဝတျကွမှာလား ” လို့ ရေးသားခဲ့သလို၊ နောကျတဈယောကျကလညျး ” ဒီအင်ျကြီကိုသာ ဝတျသှားရငျ ခြီတာ(ကြားသဈ)တှေ ကြှနျတေျာ့နောကျကို လိုကျလာမှာပဲ”လို့ လှောငျပွောငျရေးသားခဲ့တယျ။ ပရိသတျကွီးရော . . မနျယူအသငျးဂြာစီ ဒီဇိုငျးကိုကွညျ့ပွီး ဘာမြားပွောခငျြပါသေးလဲ . . .


VirtueMart online payment transaction in Joomla - MYSTERY ZILLION\nVirtueMart online payment transaction in Joomla\nwebsite မှာ online payment transaction သုံးချင်လို့ ကူညီကြပါ\nVirtueMart 1.1.3 တော့ သုံးထားပါတယ် . အထဲမှာတော့ paypal လဲရှိပါတယ် .\nအပေါ်ကလင့်ကို ၀င်ဖတ်ပြီး သူပြောတဲ့ အတိုင်းပြင်ပါတယ် . သူကတော့ install လုပ်စရာမလိုဘူးပြောပေမဲ့ . တခုခုများလိုနေမလားလို့ .\nWebsite စာမျက်နှာမှာမပေါ်လာပါဘူး . စျေးနှုန်းအမောက်ကိုလဲ စာမျက်နှာမှာ မဖော်ထားပါဘူး . မမြင်စေချင်လို့ပါ . ဒါပေမဲ့ အဲလိုမျိုး စျေးနှုန်းအမောက်ကိုမဖော်ပြထားတာက paypal နဲ့ဘာမှမပတ်သတ်လောက်ဘူးထင်ပါတယ်နော် . ဒါပေမဲ့ ဘာလို့ paypal နဲ့ပတ်သက်ပြီး စာမျက်နှာမှာ တခုမှမပေါ်လဲ နားမလည်ဘူး .\nအခုမှ စလုပ်ဖူးတာဆိုတော့ သူ့အကျိုးသက်ရောက်မှုကို ဘယ်လိုလာမလဲ မမြင်ဘူးလဲ ဖြစ်နေတယ် .\nကူညီကြပါ . ဒီ၁ရက်အတွင်းအပြီးလုပ်ရမှာတဲ့ :mad:\njoomla ရဲ့ module manager ထဲမှာ enable ဆိုတာကို အမှန်ခြစ်လေး ရွေးလိုက်ရင် အဆင်ပြေမယ်ထင်ပါတယ်။ မရရင် module ကို install ပြန်လုပ်ကြည့်ပါ။


အံဆုံးသွား ( Wisdom Teeth ) ဆိုတာဘာလဲ? - Latha Dental Clinic\nအံဆုံးသွား( Wisdom Teeth ) ဆိုတာက အပေါ်သွား အောက်သွားရှိတဲ့အနက် သွားတွေရဲ့နောက်ဆုံးမှာ ပေါက်တဲ့ ၃ ချောင်းသော အံသွားကို အံဆုံးသွားလို့ ခေါ်ကြပြီး အထက်၊ အောက်၊ ဘယ်၊ ညာပေါင်း အံဆုံးသွား ၄ ချောင်းရှိပါတယ်။ ပုံမှန်အားဖြင့် အသက် ၁၇ နှစ် နဲ့ ၂၅ နှစ်အတွင်းဆို အံသွားတွေပေါက်ကြပါတယ်။\nWisdom Teeth ဆိုတာ?\nWisdom Teeth ဆိုတာကတော့ ရင့်ကျက်လာတဲ့ အသက်အရွယ်မှာ ပေါက်တဲ့ အံသွားတွေအနက် ၃ချောင်းမြောက် (သို့) နောက်ဆုံးပေါက်တဲ့ အံသွားကို ခေါ်ပါတယ်။ ခေတ်အလိုက် ပြောင်းလဲလာသော အစားအစားတွေဟာ ကြိတ်ဝါးစရာ သိပ်မလိုတော့အောင် နူးညံ့လာတဲ့အတွက် မေးရိုးလှုပ်ဆောင်မှု လျော့နည်းလာရပြီး သေးငယ်လာရာမှတဆင့် အံဆုံးအတွက်နေရာ နည်းလာရာမှ အံဆုံးသွားဟာ အပြင်ဘက်ကို ထွက်ပေါ်မလာပဲ မေးရိုးထဲမှာတင် ငုပ်လျှိုးကွယ်ပျောက် နေရပါတော့တယ်။\nဒီလိုဆို Wisdom Teeth ဟာ မေးရိုးမှာ ပုံသဏ္ဍန်မမှန်ပေါက်လာခြင်းကြောင့် သွားသန့်ရှင်းရေး လုပ်ဆောင်တဲ့အခါ အခက်အခဲရှိလာပြီး အံသွားတွေမှာ ညှပ်နေတဲ့ အစာတွေကို ကောင်းမွန်စွာ မသန့်စင်နိုင်ခြင်းကြောင့် သွားတွေဟာ အချိန်ကြာလာတာနဲ့အမျှ ပိုးစားလာပြီး အံသွားအကုန် ပျက်ဆီးနိုင်ခြေ ရှိတာကြောင့်Wisdom Teethကို နှုတ်ဖို့ လိုအပ်တာပါ။ အံဆုံးသွား မနှုတ်ခဲ့ဘူးဆိုရင်တော့ သွားဖုံးတွေယောင်လာမယ်၊ အံသွားတွန်းအားကြောင့် ရှေ့သွားတွေ ထပ်လာမယ်၊ ပြီးရင်တော့ တစ်ခြား သွားတွေ ပျက်ဆီးနိုင်ခြေပိုမြင့်လာပါမယ်။\nWisdom Teethနှုတ်မယ်ဆိုရင်တော့ မေးရိုးကို အနည်းငယ်ခွဲပြီး မြှပ်နေတဲ့သွားကို ဆွဲထုတ်ပြစ်ရမှာမို့ အလွန်သေချာတိကျပြီး ပိုးမဝင်အောင် သေချာ ဂရုစိုက်နှုတ်ပေးဖို့လိုပါတယ်။ Latha Dental Clinic ကတော့ သွားနှုတ်တဲ့အခါ နာကျင်မှုမရှိအောင် ထုံဆေးပေးပြီး ကျွမ်းကျင်တဲ့ ဆရာဝန်ကြီးကိုယ်တိုင် နှုတ်ပေးနေတာကြောင့် ကုသမှုနဲ့ပတ်သက်ပြီး စိုးရိမ်စရာ လုံးဝမရှိစေရပါဘူး။ ပြီးရင်တော့ ခွဲထားသည့် သွားဖုံးကို ပိုးမဝင်စေရန်နှင့် တစ်စုံတစ်ရာ ထိခိုက်မှု မရှိစေရန် ဂရုတစိုက် ဆောင်ရွက်ပေးနေတာမို့ သွားနှင့်ခံတွင်း ကုသမှုများအတွက် Latha Dental Clinic ရှိနေပါပြီ။\nဆေးခန်းလိပ်စာကတော့ အမှတ် ၆၆၁၊ ပထမထပ်၊ လသာနှင့်မဟာဗန္ဓုလလမ်းထောင့်၊ လသာမြို့နယ်၊ ရန်ကုန်မြို့တွင် သွားနှင့်ခံတွင်းရောဂါများကိုကုသနိုင်မှာဖြစ်ပြီး အသေးစိတ်စုံစမ်းမေးမြန်း ချင်တယ်ဆိုရင်တော့ ဖုန်း 01-371414, 095101483 သို့ခေါ်ဆိုမေးမြန်းနိုင်ပါတယ်။\nTags: Latha Dental Clinic Wisdom Teeth


မုန်တိုင်း: 1675.. virus အမျိုးအစား များ အကြောင်း ၁စေ့ ၁စောင်း ( 7.10.11 )\n1675.. virus အမျိုးအစား များ အကြောင်း ၁စေ့ ၁စောင်း ( 7.10.11 )\n၁။Computer VirusComputer virus ဆိုတာ သူ့ကိုသူ attach လုပ်ထားတဲ့ program\n(သို့) fileတစ်ခုဖြစ်ပြီး ကွန်ပျူတာတစ်ခုကနေ တစ်ခုကိုပြန့်ှနှံ့ကူးစက်နိုင်ပါတယ်..လူတွေမှာ Virus ကူးသလိုပဲ ပြန့်နှံ့ပြီးတော့ကွန်ပျူတာရဲ့ System ကိုပုံမှန်အလုပ်မလုပ်အောင် နှောက်ယှက်မယ်၊ Windowsကို Error တွေများလာအောင်လုပ်မယ်၊ user data တွေကို ဖျက်ဆီးမယ်၊ Hardwareတွေ Software တွေ အရေးကြီးတဲ့ File တွေကို ဖျက်ဆီးမယ်... စတာတွေကိုလုပ်ဆောင်ပါတယ်..ဒါပေမယ့်\nVirus အများစုဟာ executable fileတွေဖြစ်ကြပါတယ်.. ဥပမာ.. chrome.exe, system.bat , flashy.comစသဖြင့်ပေါ့ .. သူတို့ဟာကွန်ပျူတာထဲမှာ ရှိနေရင်တောင်မှ သင်ကိုယ်တိုင်မှသွားမဖွင့်ရင်/ သွားမ run မိရင် ကွန်ပျူတာကို ဘာမှ မထိခိုက်နိုင်ပါဘူး...ဒါကြောင့် မှတ်ထားရမှာက လူ၏ လုပ်ဆောင်ချက်မပါဝင်ပဲ Computer Virus သည်မပျံ့နှံ့ မကူးစက်နိုင်ပါ...Virus ပျံ့နှံ့နိုင်တဲ့ နည်းလမ်းတွေကတော့အမျိုးမျိုးရှိပါတယ်...forward E-mail က attached file တွေ၊ memorystick(flash/thumb drives) တွေ၊ Full sharing ကနေ virus infected fileထည့်တာတွေ၊ သူငယ်ချင်း အချင်းချင်း မသိပဲနဲ့ Virus infected file ကိုshare လုပ်မိတာတွေ .. စသဖြင့်ပေါ့...ဗျာ၂။MalwareMalwareဆိုတာ\nအင်္ဂလိပ်စကား ၂ လုံး Malicious Software ကိုပေါင်းစပ်ပြီးကွန်ပျူတာပညာရှင်တွေက အလွယ်ခေါ်ကြတဲ့ virus လို program တွေပါပဲ.. အဲဒိMalware ကကွန်ပျူတာပိုင်ရှင်ရဲ့ ခွင့်ပြုချက်မရပဲ ၊ မသိစေပဲ singlecomputer / server / computer network ထဲ ၀င်ပြီး ကွန်ပျူတာ Systemပျက်ဆီးစေနိုင်အောင် ၊ အနှောက်အယှက်ဖြစ်အောင် ရေးလေ့ရှိကြပါတယ်..Malware တစ်ခုမှာ Computer VIrus , worms, trojan horses, most rootkits,spyware, dishonest adware, crimeware and other malicious and unwantedsoftware တွေပါဝင်လေ့ရှိပါတယ်..၃။wormworm\nဆိုတာက virusနဲ့ဆင်တူအောင်ရေးထားကြတာပါပဲ.. virus တစ်ခုရဲ့ Sub-classလို့လည်းခေါ်လို့ရပါတယ်... သူကတော့ Virus လို လူကဖြန့်မှပျံ့တာမျိူးမဟုတ်ပဲ သူပါသူ Computer network ထဲမှာရှိတဲ့အခြားကွန်ပျူတာတွေကို လူရဲ့လုပ်ဆောင်ချက်လုံးဝမပါပဲနဲ့ပျံ့နှံ့စေတာဖြစ်ပါတယ်...သူ့ပါသူ ဖြန့်နိုင်တဲ့ စွမ်းရည်ရှိတာပေါ့နော်...အကြီးမားဆုံး အန္တရာယ်ကတော့ သူ က သူ့ပါသူ System file တစ်ခုလိုအယောင်ဆောင်ပြီး သူ့ကိုယ်သူ သန်းပေါင်း ၁၀၀ လောက် copy ပွားနိုင်ပါတယ်၊Hard disk ရဲ့ used space ကို များလာစေတယ်..Computer ရဲ့ System memoryusage တွေ များလာစေတယ်.. network bandwidth တွေကိုတက်လာစေတယ်... Runထားတဲ့ program တွေကို not responding ခဏခဏဖြစ်လာစေတယ်.. လူသိများတဲ့ wormကတော့ Blaster worm ပါ.. ထွင်လိုက်တဲ့လူကတော့ ၂၀၀၅ ခုနှစ်တုန်းက အသက်၁၈နှစ် အရွယ် Jeffrey Lee Parson ဖြစ်ပြီး ထောင် ၁၈ လ ကျသွားခဲ့ပါတယ်..Blaster worm က windows စတက်တာနဲ့ Registry ကီးHKEY_LOCAL_MACHINESOFTWAREMicrosoftWindowsCurrentVersionRunwindows autoupdate = msblast.exe မှာ နေရာယူပါတယ် ၊ msblast.exe ဆိုတာက တော့နာမည်တူပေးထားတာပေါ့Blaster worm က Computer System ထဲမှာရှိနေပြီဆိုတာနဲ့ Cracker တွေက ကွန်ပျူတာကို Remote လုပ်ပြီးထိန်းချုပ်နိုင်အောင် ရေးထားပါတယ်..၄။Trojan\nhorseTrojan horse ကို Trojan လို့လည်းခေါ်ပါတယ်..Trojan ဆိုတဲ့မြင်းရုပ်ကြီးအကြောင်း ငယ်ငယ်က ကမ္ဘာ့သမိုင်းမှာသင်ဖူးကြမှာပေါ့.. Triဇာတ်ကားလည်း ကြည့်ဖူးကြမှာပါ... အဲဒိထဲကလိုပဲအလုပ်လုပ်တယ်လို့ပြောလို့ရပါတယ်... :P ပုံမှန်အားဖြင့် အသုံးဝင်တဲ့Software တွေမှာ ထည့်ထားတတ်ကြပါတယ်... ဥပမာပေါ့ဗျာ... Game တစ်ခုကိုInstall ပြီးဆော့နေပေမယ့် အခြားတစ်ဖက်မှာ Hacker တွေ Cracker တွေကကွန်ပျူတာထဲကို ၀င်မွှေနေလို့ရအောင်လုပ်ပေးနေတယ်.. အဲဒီတော့ အဲဒိ Game ကိုTrojan horse လို့ခေါ်တာပေါ့ .. တစ်ကယ်တော့ Game က တရားဝင်ထုတ်ထားတဲ့ Gameပဲ.. ဒါပေမယ့် Virus infected ဖြစ်နေတဲ့ Game လို့ပြောရလိုဖြစ်နေတာပေါ့..နမူနာ Trojan Horse ကတော့ waterfalls.scr ဆိုတဲ့\nfree waterfall screen saver ပဲဖြစ်ပါတယ်..Trojan\nhorse တစ်ခုဟာ အောက်ပါအချက်များကို လုပ်ဆောင်ပေးနိုင်ပါတယ်...* Remote Access* Data Destruction* Downloader/dropper* Server Trojan(Proxy, FTP ,\nIRC, Email, HTTP/HTTPS, etc.)* Disable security software* Denial-of-service attack (DoS)၅။Spywareသူကတော့\nသူခိုးပေါ့နော်.. Spy တွေ ဘယ်လိုအလုပ်လုပ်သလဲဆိုတာသိကြမှာပါ.. သူလဲအဲလိုပါပဲ...သူက ကွန်ပျူတာကို ထိခိုက်ဖျက်ဆီးချင်မှ ဖျက်ဆီးမယ်.. ဒါပေမယ့်ကွန်ပျူတာမှာသုံးနေတဲ့ user ရဲ့ အမျိုးမျိုးသော အချက်အလက်တွေ၊ အရေးကြီးတဲ့Data တွေကို သူ့ရဲ့ Main server တစ်ခုခုကို နေ့စဉ် သတင်းပို့ပေးနေတယ်...Spyware တွေက များသောအားဖြင့် Web browser တွေကနေ ၀င်နိုင်ပါတယ်...ပြီးရင် သူက Browser home page ကိုပြောင်းထားတတ်ပါတယ်..သင့်ကို Errormessage တွေ အမျိုးမျိုးပြမယ်..(ဥပမာ-\nသင့်ကွန်ပျူတာမှာ problemsတွေများနေပြီ..အဲဒါတွေပြင်ချင်ရင် အောက်ကခလုတ်ကို နှိပ်ပါ) စသဖြင့်ဆွဲဆောင်မယ်၊ သင်က link တစ်ခုကို click လိုက်ပေမယ့် သင်မဖွင့်ပဲနဲ့ အခြားPorn Site တွေ အလိုလိုပွင့်လာမယ် စသဖြင့်ပေါ့ဗျာ... တစ်ချို့ လူတွေက httpcookie တွေကို Spyware တွေလို့ ထင်ကြပါတယ်.. တကယ်တော့မဟုတ်ပါဘူး ဒါပေမယ့်အဲဒိ cookie ထဲမှာ Spyware က track လုပ်နိုင်တဲ့ Data တွေပါလာတတ်တာကြောင့် Spyware Remover တော်တော်များများက Cookie တွေကို ဖျက်ပစ်ကြတာပါ.Spyware ကို ကာကွယ်ချင်ရင်တော့ pop-ups ကျလာတဲ့ link တွေကိုရှောင်တာကောင်းပါတယ်... Free\nဆိုတာကတော့Advertising-supported software (သို့) software packageတစ်ခုဖြစ်ပါတယ်.... သူကတော့ Screen မှာ Automatic ပေါ်လာအောင်ဖန်တီးထားပြီးDownload အတင်းလုပ်ခိုင်းပါတယ်... :Dအချို့သော Adware များဟာ Spyware များဖြစ်တတ်ကြပါတယ်... ဒါကတော့ဒီလောက်ပဲ :D၇။CrimewareCrimeware\nဆိုတာကတော့ Spyware, Adware, Malwareအမျိုးအစားတွေထဲမှာပါပါတယ်.. သူ့ရဲ့ရည်ရွယ်ချက်ကတော့ financial crimeတွေအတွက်ရည်ရွယ်ပြီးရေးကြတာများပါတယ်..သူက user password တွေ၊ linksတွေ၊ အချက်အလက်တွေ ကို မှတ်သားထားနိုင်ပြီး သူ့ကို Run ထားတဲ့လူကပြန်ဖွင့်ကြည့်ပြီး user data တွေကို ခိုးယူနိုင်တာပေါ့.... ဥပမာပြောရရင်ခုခေတ်စားနေတဲ့ key logger တို့ .. keystroke logging software\nတို့ဟာ Crimeware အမျိုးအစားတွေပဲဖြစ်ပါတယ်..\n1674.. 1 GB USB Stick ကို2GB အဆင့်တိုး နည်း\n16773.. Game Booster Premium + Serial Keys (Full V...\n1672.. အိုဇုန်း ထွှာ အပေါက်အား တွေ့ရှိကြောင်း အတည်ြ...\n1671.. ကွန်နရှင် မကောင်းလည်း ရအောင် ချက်နည်း\n1669.. Fake Mail ပေးပို့နည်း\n1668.. Desktop က Icon လေးတွေကို နေရာ အစိတ် အကျဲ ခြ...\n1667.. ဖိုမ သဘာဝ အသိပညာပေး ( 41 )\n1666.. သရဏဂုံ အကြောင်း (2) 2.10.11\n1665.. Gtalk အတွက် အဂ်လိပ် မြန်မာ အဘိဓာန် အသစ်\n1664.. Excel နဲ့ပါတ်သတ်တဲ့ လေ့ကျင့်ခန်းလေးတွေကိုြ...